Subvencije spasonosna formula za jug Srbije - juGmedia\nSubvencije spasonosna formula za jug Srbije\nNIŠ – Predsednik Gradskog odbora URS-a Branislav Jovanović izjavio je da će ova stranka, ukoliko joj se pruži prilika da učestvuje u novoj vladi, forsirati i dalje subvencije za svako novootvoreno radno mesto.\n“To je koncept koji smo nametnuli dok smo bili u Vladi Srbije i koji očigledno daje rezultate. Zahvaljujući subvencijama “Džonson elektrik” uskoro kreće sa radom i uposliće 1.000 ljudi”, rekao je Jovanović.\nPrema njegovim su subvencije i stimulacije za domaće i strane firme spasonosna formula za jug Srbije. Jovanović je dodao da se planovi ove stranke za jug zemlje zasnivaju na otvaranju još jedne auto industrije poput “Fijata” u Kragujevcu.\nOn je podsetio da su URS-ov koncept razvoja turizma takođe mnogi kritikovali, ali ljudi sada masovno odlaze na Staru planinu, kako zbog prirodnih lepota, tako i zbog cena koje su mnogo pristupačnije nego na Kopaoniku.\n“Ukoliko na predstojećim izborima dobijemo podršku građana Niša unapredićemo Bojanine vode i učiniti sve da i taj naš biser koji je zaboravljen od grada Niša, ponovo oživi”, naglasio je Jovanović.\nKako je podvukao Jovanović za razvoj turizma na jugu Srbije presudan je razvoj Vlasinskog jezera, a time bi bile unapređene tri opštine – Crna Trava Surdulica i Vladičin Han.\nTri saobraćajne nezgode i tri svađe\nRoditelji se prave ludi, država nemoćna: Dečak od 13 godina ima 136 prijava\nLESKOVAC - Leskovačka policija je za tri godine podnela 136 krivičnih pijava protiv P. V. (13) zbog teških krađa, a u njegov dosije samo u poslednjih…\nOdbor Srpske desnice Miše Vacića u Bujanovcu i Vranju\nBujanovačka politička scena od jeseni će biti bogatija za još jednu stranku, Srpsku desnicu (SD), koju predvodi Miša Vacić, a koja je pre pet dana…\nFUJ !!!! :\n11.02.2014. u 01:03\nDa mu se uzme prvo,ono sto je opljackao,a koje se meri u 10-nama miliona eura.


,,Život je iznad svega” poručuje gradonačelnik Kikinde Pavle Markov svojim sugrađanima – Kikinda Online News – Kikinda Online News\n,,Život je iznad svega” poručuje gradonačelnik Kikinde Pavle Markov svojim sugrađanima – Kikinda Online News\nU Republici Srbiji je do 18 časova 18. marta registrovano 89 potvrđenih slučajeva Kovida-19. Vojska Srbije pod oružanjem od danas stavlja pod kontrolu sve prihvatne i migracione centre i bolnice, navodi se u saopštenju koje je izdalo Ministarstvo odbrane. Premijerka Srbije Ana Brnabić je u svom današnjem obraćanju građanima istakla da su pred nama izuzetno teški dani, budući da ulazimo u treću nedelju borbe sa opakim virusom, još jednom apelovajući na maksimalnu disciplinu i solidarnost građana. To je isto danas učinio i gradonačelnik Kikinde Pavle Markov:\n-,, Kao što smo i objavili, Pokrajinski štab za vanredne situacije doneo je meru zatvaranja svih ugostiteljskih objekata poput restorana i kafića izuzev prehrambenih prodavnica, apoteka i poljoprivrednih apoteka. Što se tiče ostalih objekata gde je zastupljenja isporuka hrane i keteringa do daljeg će biti u funkciji, sve do 18 časova. Zatvoreni su svi objekti u gradu koji se tiču određenih uslužnih delatnosti, izuzev banaka, trafika. Sve ovo je učinjeno u cilju što bolje pripreme i borbe protiv sprečavanja daljeg širenja koronavirusa. Smatramo da su ove mere neophodne i u interesu svih naših sugrađana. Naša molba je da se svi uozbiljimo i da poštujemo sve zdravstvene mere i mere Vlade Republike Srbije. Kao grad, prednjačimo u tim merama i sa te strane možemo da kažemo da nismo zadovoljni zbog takve situacije, ali takve mere će sigurno dati rezultate ako se budu do kraja poštovale” – rekao je Markov usput podsetivši sve sugrađane koji se ne budu držali propisa stajanja u grupi i propisa nadležnih zdravstvenih organizacija da će biti sankcionisani i propisno kažnjeni. Najveći broj donešenih mera je do sada ispoštovan, a inspekcije će biti na terenu gde će se proveravati poštovanje mera, a svako odstupanje od istih će biti kažnjeno:\n-,, Inspekcije će raditi svoje poslove. Policija je, uvažavajući policijski čas koji je uveden od večeras od 20 sati puštena u pun rad. Takođe u naš grad je došla i određena grupa pripadnika Vojske Republike Srbije koji će obezbeđivati određene objekte, tako da mislim da je kranje vreme da ovu situaciju svi shvatimo krajnje ozbiljno i disciplinovano. Posledice svega ovoga mogu da budu jako teške” – dodao je Markov.\nU toku današnjeg dana gradom je i protutnjala vest da će biti uvedena zabrana ulaska u Kikindu:\n-,, Kikinda, kao i u određenim drugim stvarima prednjači po ispredanju raznih priča i pričica. Bilo koja mera koja nije objavljena i zvanično donešena nije na tapetu i nije obrađivana, te tako i ne treba širiti paniku i negativnu konotaciju cele situacije jer time niko ništa ne dobija, a mi moramo da budemo ozbiljni na svakom koraku, iako nam nije lako kao ni ljudima koji su morali da zatvore svoje objekte, ali ipak mislimo da je život iznad svega” – poručio je Markov.\nSkraćeno radno vreme u ,,Lidlu”, ,,Maxiju” i ,,Univerexportu” – Kikinda Online News\nPljuštali aplauzi kao kiša: za zdravstvene radnike, vojnike, policajce – Kikinda Online News


Ružić: Radimo na unapređenju položaja manjina\nApril 16, 2018 12:05\nRad na poboljšanju položaja manjina obaveza je svih, poručio je ministar državne uprave i lokalne samouprave Branko Ružić, podsetivši da više od 13 odsto stanovnika Srbije čine pripadnici nacionalnih manjina.\nOn je naveo da se radi na propisima o matičnim knjigama, službenoj upotrebi jezika i pisma, unapređenju vođenja posebnog biračkog spiska...\n"Ove godine slede izbori za Nacionalne savete nacionalnih manjina. Težimo poboljšanju pozicije Nacionalnih saveta, smanjenju preterane politizacije, transparentnom finansiranju...", rekao je Ružić i dodao da očekuje konstruktivne predloge kako bi se zakon što pre našao pred Skupštinom.\nKako kaže, najvažnije je da se unapredi vođenje biračkog spiska, koji će biti ažuriran i postaće deo jedinstvenog biračkog spiska.\n"Pozivam sve pripadnike manjine da se upišu u poseban birački spisak i učestvuju u kreiranju politika koji se odnose na njihov položaj", rekao je ministar.\nDirektor YUCOM Milan Antonijević rekao je da je predlog novog zakona "korak dalje", ali da je najvažnija njegova primena u praksi.\n"Mi već više od 20 godina pratimo položaj manjina i mogu dati pozitivnu ocenu o predloženim izmenama i dopunama. Akcioni plan za manjine i akcioni plan za Poglavlje 23 jasno stavlja pred Srbiju veliki broj obaveza. Nacionalni saveti imaju određene primedbe, razgovaraćemo sa njima", rekao je Antonijević.\nŠef misije OEBS-a u Srbiji Andrea Oricio podvukao je važnost iskrene diskusije o poboljšanju položaju manjina, što je, kako kaže, proces koji se nikada ne završava.\n"Ovo je veoma dobar zakon koji je napisala Srbija za svoje stanovnike. Ohrabrujem sve da se pridruže, da radimo zajedno, to je ključno", kazao je Oricio.\nŠef misije Saveta Evrope u Srbiji Tim Kartrajt rekao je da ljudska vrsta raste kroz toleranciju i inkluzivnost, te podvukao da veća prava manjina ne znače manja prava većine.\nPredsednik Nacionalnog saveta mađarske nacionalne manjine Jene Hajnal rekao je da će budući zakon omogućiti svim stanovnicima da im Srbija postane dom.\nOn je naveo da nacionalni saveti imaju zamerke na neke delove koji se odnose na kulturu i javno informisanje, ali da će nakon rasprave ovo biti zakon koji će olakšati put ka EU.\nDrecun: U Skoplju se nalazi štab za destabilizaciju Srbije 3\nDačić: Mozambik može uvek da računa na našu pomoć 0\nBrnabićeva sa nemačkom ministarkom o saradnji Vojvodine i Hesena 2\nVulin i vojnici položili zakletvu 4\nBrnabić s nemačkom ministarkom o saradnji Vojvodine i Hesena 0\nPriština ukida platni promet na severu, zabranjuje ulazak srpskih funkcionera i vozila sa srpskim tablicama? 2631\nSedmogodišnja devojčica ostala sama u autobusu kad su joj kosovski policajci bez objašnjenja odveli oca! 1884\nPorušeni spomenici na pravoslavnom groblju u Lipljanu 1422\n18:00 March 22, 2019\nZadrugarstvo novi predmet u školama\n17:49 March 22, 2019


Operativni štab za pitanja migracija u BiH prihvatio je danas prijedlog grada Bihaća da novi privremeni prihvatni centar za smještaj migranata bude izgrađen na lokalitetu Vučjak, koji se nalazi osam kilometara od gradske zone.\nStavljanjem u funkciju novog migrantskog centra na području Bihaća, biće izmješteni prihvatni centri Bira i Miral, saopšteno je iz Ministarstva bezbjednosti u Savjetu ministara u tehničkom mandatu.\nNa sjednici Operativnog štaba u Sarajevu naglašeno je da je zbog činjenice da se ova dva centra nalaze u gusto naseljenim mjestima, situacija izuzetno teška i da je ugroženo normalno funkcionisanje građana Bihaća.\nZaključeno je da se od Delegacije EU, čiji su predstavnici učestvovali na današnjem sastanku, zatraži da se u što kraćem roku izjasne o ovom projektu i finansiranju uređenja lokacije, dovođenja infrastrukture i postavljanja kontejnera za smještaj migranata.\nSastanku je prisustvovala i delegacija Unsko-sanskog kantona, predvođena premijerom Mustafom Ružnićem, te gradonačelnikom Bihaća Šuhretom Fazlićem.\nmigranti prihvatni centar Vučjak\nMeđunarodnim volonterima ZABRANILI DA HRANE MIGRANTE\nProtesti u USK\nMještani bihaćkih naselja ne žele migrante u komšiluku\nGrađani ogorčeni: Novi okršaj migranata na ulici VIDEO


Tag / Damijen Le Talek / Vesti online\nDonaldu stigla rođendanska čestitka od bivšeg saigrača (FOTO)\nBivši član crveno-belih proslavlja jubilarni rođendan.\n14:15 >> 14:16\nLe Talek "zaplašio" Parižane\nDamijen Le Talek, bivši igrač crveno-belih, pričao je za francuske medije o neverovatnoj atmosferi na stadionu "Rajko Mitić".\nOfanzivni vezista Olimpika iz Marseja Nemanja Radonjić kaže da je atmosfera na stadionu Olimpika slična onoj na stadionu "Rajko Mitić".\nLe Talek smiruje Francuze: Lažna slika, Zvezda je ozbiljan klub\nDamijen le Talek, fudbaler Monpeljea i nekadašnji prvotimac Crvene zvezde, pričao je za francuske medije o šampionu Srbije.\nFrancuski fudbaler Damijan Le Talek najavio je odlazak iz Crvene zvezde po isteku ugovora u junu.\n"WhoScored": Borjan i Le Talek u idealnom timu Lige Evrope\nLe Talek besneo posle utakmice: Hteo sam da ga ubijem\nLe Talek: Očekujem da veći deo posla odradimo u Kazahstanu\nCrvena zvezda će u 2. kolu kvalifikacija za Ligu Evrope igrati protiv kazahstanske ekipe Irtiš. Prvi meč je na programu u četvrtak, 13. jula, sa početkom od 16 sati po srednjeevropskom vremenu i...\nČistka na "Marakani"\nPromene u stručnom štabu, ali promene i u poslovnoj politici Crvene zvezde koja će pokušati da se osloni na domaće snage u sledećoj sezoni, a broj stranaca bi trebalo da bude smanjen.\nOvdašnji predstavnici medija često imaju potrebu da pitaju strance koji nastupaju za srpske klubove da li bi u slučaju poziva igrali za naš nacionalni tim i često je odgovor sa njihove strane...\nBožović: Le Talek pojačanje, Babunski pokazao kvalitet\nTrener fudbalera Crvene zvezde Miodrag Božović izjavio je danas da je izuzetno zadovoljan pojačanjima za prolećni deo sezone.


Subvencije privrednicima u Federaciji BiH su isplaćene samo za mjesec april dok još uvijek čekaju isplate za ostale mjesece od Federalnog ministartsva finansija.\nPočetkom augusta iz Federalnog ministarstva finansija, koje vrši isplate subvencija u skladu s korona-zakonom, kako Klix piše, zaprimili su spisak Porezne uprave FBiH na osnovu kojeg će isplaćivati subvencije za maj. Danas, odnosno dvije sedmice kasnije, ovaj spisak je tek upućen prema Vladi FBiH.\n“Odluka o odobravanju subvencioniranja doprinosa za peti i šesti mjesec je poslana prema Vladi FBiH na usvajanje”, kazali su iz Federalnog ministarstva finansija.\nKako Klix saznaje, odluka je upućena 18. augusta, te sada sve ovisi o tome kada će se naći na sjednici Vlade FBiH.\nPorezna uprava FBiH krajem jula je uputila nadležnom ministarstvu podatke o odobrenim zahtjevima za subvencioniranje obaveznih doprinosa za mjesec maj, ali subvencije nisu isplaćene ni gotovo mjesec dana poslije od prijema zahtjeva, piše “PRESS“.\nNajviše ispaštaju radnici koji ostaju bez prava na liječenje u vrijeme pandemije. U najvećoj mjeri je izostala saradnja sa zavodima zdravstvenog osiguranja koji ovjeravaju knjižice osiguranika shodno dinamici uplate subvencija. Očekivalo se da će Porezna uprava ili nadležno ministarstvo kantonalnim zavodima zdravstvenog osiguranja dostavljati spiskove privrednika kojima je odobreno subvencioniranja doprinosa, što se nije desilo.\nOno što dodatno otežava situaciju jeste kolektivni godišnji odmor u Vladi FBiH. Sjednica koja je najavljena za danas u Mostaru, 20. augusta, ipak neće biti održana. Iduća sjednica trebala bi biti održana naredne sedmice, ali još nije poznato da li će se na dnevnom redu naći odluka o odobravanju subvencioniranja doprinosa za peti i šesti mjesec.\nPrethodni članakSmak svijeta zbog globalnog otopljavanja nije naučna priča\nSljedeći članakPred mečeve Lige nacija: UEFA traži ukidanje obaveznog karantina za reprezentativce


U Vojvodini pada broj obolelih od korone, ali situacija i dalje nepovoljna\nU proteklih pet dana u devet laboratorija na teritoriji Vojvodine novootkrivena su 132 pacijenta obolela od virusa kovid 19 . I pored pada broja obolelih, epidemiološka situacija u Vojvodini se i dalje može okarakterisati kao nesigurna, a po broju aktivnih slučajeva prednjače Novi Sad, Vrbas, Kikinda, Bačka Palanka i Odžaci.\nPrema informacijama pokrajnskog štaba za suzbijanje kovida 19 u svim bolnicama na teritoriji Vojvodine hospitalizovano je 207 pacijenata sa simptomima kovida 19 , dok se u Kliničkom centru Vojvodine na bolničkom lečenju nalazi 59 pacijenata.\nTo praktično znači da se svi pacijenti trenutno nalaze samo na Infektivnoj klinici, te se Klinički centar Vojvodine vraća u uobičajeni režim rada, uz sve protivepidemijske mere koje su neophodne za obavljanje svakodnevnog rada u uslovima pandemije.\nIsta je situacija i sa svim opštim bolnicama, kao i institutima na teritoriji APV, dok kovid-ambulante u domovima zdravlja nastavljaju sa radom.\nIz pokrajnskog štaba za suzbijanje kovida 19 zahvaljuju svim građanima na pomoći i apeluju na dalje sprovođenje preventivnih mera, pošto je kako ističu očigledno da je odgovornost i disciplina u njihovoj primeni ključni faktor u borbi protiv epidemije.\nPrevious articleNema ublažavanja mera u Novom Sadu\nNext articleNemanja Matić se povukao iz reprezentacije Srbije


VAKCINISAĆU CELU NACIJU: Aleksandar Vučić govorio za Fajnenšel tajms!\nFT navodi da je Brisel predložio “diskrecione blokade izvoza vakcine” u treće zemlje sa višom stopom imunizacije od EU ili one koje nude vakcine proizvedene u EU “vakcinaškim turistima” ili uvoze vakcine iz bloka, ali ih ne šalju zauzvrat.\nSrbija planira da podigne dve nove fabrike vakcina čime postaje “potpuno nezavisna od uvoza”, rekao je Vučić.\nFT piše da “Beograd neguje bliske veze s Pekingom” i podseća da “kneske firme grade železničku prugu od Beograda do Budimpešte i realizuju druge infrastrukturne i bezbednosne projekte”, što je prošle godine navelo američki Centar za strateške i međunarodne studije da kaže da Srbija postaje kineska “država klijent”.\nFT prenosi izajvu opozicionog političara i bivšeg šefa diplomatije Vuka Jeremića, koji je za taj list rekao da je “sa Sinofarmom i sputnjikom, predsednik je igrao rulet i pobedio”.\nIzvor: (Espreso / B92)\n← Vučić rešio dilemu: Vakcinisaću se kad… (VIDEO)\nSUTRA U 12 ČASOVA: Vučić se sastaje sa ministrom spoljnih poslova Češke Tomašem Petričekom →\nVELIKO POJAČANJE ZA POLICIJSKU BRIGADU: Stigla nova oprema i vozila (VIDEO)


BalkanMagazin :: Zbog taksi EU poskupela bi i struja\nZbog taksi EU poskupela bi i struja\npetak, 01. februar 2019 08:16\n(petak 01. februar, pregled najvažnijih tema na naslovnim stranama u srpskoj štampi)\nCologne, 31.01.2019 - sajam slatkiša u Kelnu\nViše od 400 umetnika podržalo je proteste. Prema najnovijim istraživanjima, SNS ima 55 odsto podrške, SZS 13,6. SAD su zapretile Prištini da će ukinuti vize kosovskim zvaničnicima ukoliko ne povuku takse. Vučić je napisao Trampu pismo. Na mestu gde treba da se grade jeftini stanovi, još je ledina. Bugarska je potvrdila da će „Turski tok“ ići preko Srbije. Ukoliko EU uvede takse Srbiji zbog zagađenja, struja bi mogla da poskupi. Beograd je juče bio najzagađeniji grad na svetu. Kasni obnova dozvola za lekove. U nesreći kod Doljevca u kojoj je povređen Babić, poginula je žena.\nBeograd. 31.01.2019 - Međunarodno udruženje sirara imenovalo je prvi put članove iz Srbije, medaljom „Bratstva svetog Igizona“ odlikovano je devet pojedinaca i upriličena je degustacija najkvalitetnijih sireva i vina\nUmetnici podržali proteste\nUmetnici i stručni saradnici u kulturi, među kojima su Dragan Bjelogrlić, Svetlana Bojković, Nataša Ninković, Nikola Đuričko, Vlado Georgiev i drugi, potpisali su peticiju kojom su podržali građanske proteste, potvrdio je glumac Hadži Nenad Maričić. Peticiju je potpisalo njih 418, prenosi Danas.\n„Mi dole potpisani umetnici i stručni saradnici u kulturi, istrajavajući u odbrani slobode govora i stvaralaštva, podržavamo građanske proteste, branimo osnovna načela demokratije, borimo se protiv zloupotrebe medija u obračunu s političkim neistomišljenicima, tražimo nezavisnost institucija i pravo da uputimo principijelnu kritiku, da jezikom argumenata ukazujemo na probleme u društvu“, stoji u saopštenju.\nU odvojenom tekstu Danas objavljuje izjavu poslanika Evropskog parlamenta pred dolazak Dragana Đilasa i Vuka Jeremića, gde Ivo Vajgl kaže da „demonstranti u Srbiji zaslužuju pažnju Evrope“.\nTrstenik, 31.01.2019 - treći protest "1 od 5 miliona" ispred zgrade Opštine Trstenik\n„Žuta banda“, naslov je u Informeru. U tekstu stoji da je „Đilasov pajtos od RBV uzeo 960.000 evra, napravio hladnjaču i nije vratio ni dinar, a Đilas je onda sve otkupio za 112.000“. Dragan Đilas i Zoran Malešević su „samo na ovoj operaciji na štetu države zaradili 848.000 evra“, stoji u tekstu.\nSrpski telegraf objavljuje da „tajkuna slave u Sarajevu“ uz naslov „Đilas protiv spajanja Srbije i Srpske“.\nSNS 55 odsto, SZS 13,6\nBlic objavljuje najnovije istraživanje agencije „Faktor plus“, prema kojem SNS ima 55, Savez za Srbiju 13,6, SPS 10 odsto podrške. Samo tri liste bi prešle cenzus, stoji u tekstu, a jedino su radikali blizu mogućih pet odsto u slučaju da ne bude bojkota opozicije. Nešto iznad 24 odsto ispitanih je za bojkot izbora pod ovakvim uslovima, dok oko 70 odsto nije za takvu opciju.\nBeograd, 31.01.2019 - predsednik Srbije Aleksandar Vučić sastao se sa predsedavajućim Predsedništva Bosne i Hercegovine Miloradom Dodikom\nIli takse ili vize za SAD\nAmerički ambasador u Prištini Filip Kosnet ljutito je u četvrtak napustio sastanak sa albanskim liderima i na izlasku zalupio vrata. Kako pišu prištinski mediji, Kosnetu je prekipelo jer je Ramuš Haradinaj ponovo odbio da ukine takse na srpsku robu. Predstavnik SAD je prekinuo sastanak posle sat vremena, prenose Novosti, a Haradinaj, Hašim Tači i Kadri Veselji su, nakon njegovog odlaska, još neko vreme ostali u prostoriji i nastavili razgovor. Kosnet je prištinskoj trojci preneo oštar stav Vašingtona da postoje samo dva načina za rešenje situacije sa taksama - njihovo ukidanje ili uvođenje američkih sankcija Prištini. Prva konkretna sankcija bi mogla da bude odbijanje američkih vlasti da odobre vize prištinskim zvaničnicima.\nGlavni američki obaveštajac tvrdi, kako piše Srpski telegraf, da će biti rata na Balkanu tokom 2019. U njegovom izveštaju stoji da će biti sukoba „koji će inicirati Rusija potpirivanjem tenzija između Srba i Albanaca“.\nBeograd, 31.01.2019 - prvi potpredsednik Vlade Srbije i ministar spoljnih poslova Ivica Dačić sastao se sa ambasadorom SAD u Srbiji Kajlom Skatom\nPresednik Srbije Aleksandar Vučić uputio je pismo predsedniku SAD Donaldu Trampu, u kojem ga je pozvao da poseti Srbiju, kao i da SAD pomognu u dijalogu Beograda i Prištine, objavljuje Politika na prvoj strani.\n„Ekselencijo, poštovani predsedniče, dozvolite mi da vam zahvalim na podršci koju SAD pružaju Srbiji na evropskom putu, a posebno na podršci našim naporima za očuvanje mira i stabilnosti na zapadnom Balkanu... Verujte, poštovani predsedniče, da nikom nije više stalo do rešenja, do mojoj zemlji jer je problem Kosova i Metohije teško breme, pre svega za Srbiju i srpski narod“, stoji, između ostalog, u ovom pismu.\nUmesto jeftinih stanova ledina\nNa mestu predviđenog gradilišta za buduće zgrade namenjene snagama bezbednosti, i dalje je ledina, objavljuje Danas uz naslov „Novo probijanje roka za gradnju ’jeftinih’ stanova“. U Nišu i Vranju gradnja će početi odmah po sprovođenju javne nabavke, dok se Beograd, Novi Sad, Kragujevac i Kraljevo više i ne pominju. Prva obećanja krenula su krajem 2017, kada je predsednik Aleksandar Vučić najavio da će gradnja početi već na proleće naredne godine. Broj najavljenih stanova se naglo smanjivao – prvo je bilo ambicioznih 7.500, potom se brzo svelo na „realnih“ 1.500, a sada na 378, navodi list.\nDan D za „Turski tok“\n„Turski tok“ stiže do Srbije, objavljuju Novosti. Da će naša zemlja, a preko nas i Evropa dobiti još jedan izvor snabdevanja gasom, potvrđeno je u Bugarskoj, koja je u četvrtak dobila "zeleno svetlo" evropskih zvaničnika da preko svoje teritorije gradi ovaj ruski gasovod od granice sa Turskom do granice sa Srbijom. Ministarka za energetiku Bugarske Temenuška Petkova izjavila je juče u Parlamentu da je ekonomski test za projekat proširenja gasne mreže uspešno završen. Bugarska kompanija "Bulgartransgas" odlučila je da investira u projekat izgradnje gasovoda "Turski tok", jer je prikupila obavezujuće ponude od tri kompanije. Među tim kompanijama je i "Gasprom", za proširenje bugarskog sistema za tranzit gasa. Čeka se još odluka Evropske energetske zajednice.\nRuski gas i dalje je mnogima trn u oku, iako alternative ovom energentu realno nema, dodaje Politika.\nTakse EU i skuplja struja\nAko nam Evropa nametne takse na emisije ugljen-dioksida, koje se plaćaju na proizvodnju električne energije iz uglja, potrošači Zapadnog Balkana bi mogli da očekuju drastično poskupljenje struje, pišu Novosti. Uz gubitke na mreži, koji u našem regionu iznose i do 16 odsto, kilovati bi mogli da budu skuplji i do čak 30 odsto. To se juče čulo na Međunarodnoj stručnoj konferenciji "Elektroenergetika u regionu - razvoj tržišta", koju su organizovali Balkanmagazin i Elektoprivreda Srbije. Prema rečima Jasmine Trhulj, predstavnice Sekretarijata Energetske zajednice jugoistočne Evrope, cena prava na emisiju ugljen-dioksida iz termoelektrana na evropskom tržištu poslednjih meseci ubrzano raste. Kako je rekla, za emisiju jednog kilograma CO2 iz termoelektrana sada treba platiti od 22 do 24 evra.\nBeograd, 31.01.2019 - Međunarodna stručna konferencija “Elektroenergetika u regionu - razvoj tržišta”: Jelica Putniković, Jasmina Trhulj, David Žarković, Dalibor Muratović\nBeograd juče najzagađeniji na svetu\nZašto je Beograd u sredu bio najzagađeniji grad na svetu, pita Danas. „Država finansira zagađivače, za građane ih baš briga“, naslov je teksta u kojem se navodi da je glavni grad Srbije po smogu bio ispred Kalkute u Indiji, mongolskog Ulanbatora i prestonice Bangladeša Dake.\nKasni obnova dozvola za lekove\nZašto kasni obnova dozvola za lekove, pita Politika. Ministarstvo zdravlja donelo je odluku o produženju važenja starih odobrenja za medikamente na još šest meseci od njihovog isteka. Pojedine farmaceutske kuće koje posluju u Srbiji imaju problem jer tvrde da se na ovom prostoru dosta kasni sa obnavljanjem registracije lekova koji se nalaze u prometu, zbog čega postoji mogućnost da dođe do ugrožavanja snabdevanja tržišta neophodnim medikamentima. Problem je uvidelo i Ministarstvo, pa je u oktobru izmenilo Pravilnik o registraciji i obnovama. Bez obzira na to, farmaceutske kuće sa čijim je predstavnicima list razgovarao, tvrde da Agencija za lekove i medicinska sredstva Srbije kasno daje naloge ekspertima da obave obnovu registracije medikamenata, pri čemu su im drastično povećani nameti.\nMuzej Draži podelio Srbiju\nIdeja o muzeju Draži Mihailoviću podelila je Srbiju, pišu Novosti. Njegov unuk Vojislav kaže da je cilj da se „očuvaju tekovine četničke borbe“. Iz SUBNOR-a stižu ocene da je Mihailović „ratni zločinac, a ovo je rehabilitacija“.\nŽena poginula u sudaru, Babić povređen\nStanika Gligorijević (52) je poginula, a direktoru „Koridora Srbije“ Zoranu Babiću je polomljena butna kost u sudaru kod Doljevca. Povređen je bračni par Mirjana i Zvonko Aleksić, kao i Stanoje Stanković. Informer piše da je Babić spavao na zadnjem sedištu kada se njegov vozač zakucao u kola koja su stajala na naplatnoj rampi.\nI na prvoj strani Kurira ovo je glavna najava. List objavljuje da je direktoru „Koridora“ „smrskana noga, lekari se bore da je spasu“, kao i niz izjava podrške domaćih političara.


To bi omogućilo otvaranje 100.000 novih radnih mjesta. To su rezultati studije “Procjena uticaja uvođenja nedepozitnih nebankarskih institucija na tržište Srbije”, koja je predstavljena na konferenciji u Beogradu organizovanoj u okviru USAID Projekta za bolje uslove poslovanja.\nZa usvajanje tog zakona stvoreni su svi uslovi, što će, kako je zaključeno na skupu, doprinijeti bržem razvoju mikro, malih i srednjih preduzeća (MMSP), a samim tim i bržem ekonomskom razvoju zemlje.\n“U Srbiji je situacija dosta specifična kada je riječ o nebankarskim izvorima finansiranja za mikro, mala i srednja preduzeća, i tu je izbor dosta skučen”, ukazala je direktorka USAID Projekta za bolje uslove poslovanja, Dragana Stanojević.\nNajveći procenat privrednika u Srbiji (87 odsto) se, kako je istakla, finansira isključivo iz sopstvenih, internih izvora, dok čak 68 odsto ispitanika uopšte ne koristi pozajmice, prema rezultatima ankete USAID BEP, u kojoj je učestvovalo 1.000 preduzeća u periodu od 2012. do 2016. godine.\n“Poslovanje finansijskih institucija koje nisu banke nije dozvoljeno, zbog čega je potrebno da se to reguliše zakonom i da se prošire izvori finansiranja za mala i srednja preduzeća, jer je znatno veća mogućnost da dođu do sredstava kada postoje adekvatni finansijski uslovi”, ocjenila je Stanojevićeva.\nGlavna i odgovorna urednica magazina “Biznis” i “Ekonometar” Radojka Nikolić je ocjenila da je sada pravi trenutak za donošenje zakona o mikrofinansiranju, jer su ispunjena tri važna uslova: makroekonomske prilike su povoljne, Godina preduzetništva 2016. je mnoge ohrabrila da pokrenu svoj biznis, a regionalno povezivanje postaje sve jače.\n“Početnicima u biznisu je veoma važno da imaju dobre izvore finansiranja, a Zakon o mikrofinansiranju bi omogućio lakši dolazak do novca. Ako bi postojali dostupniji izvori finansiranja, onda bi i vođenje biznisa bilo mnogo lakše”, ističe Nikolićeva.\nNajveći broj MMSP u Srbiji je iz oblasti trgovine, proizvodnje prehrambene robe, raznih vrsta usluga i prerađivačke industrije, što su sve djelatnosti, kojima je, prema njenim riječima, potreban brz novac.\nEkspert za razvoj finansijskog tržišta USAID Projekta za bolje uslove poslovanja Sandra Rodić je ukazala da je Srbija jedina evropska zemlja u kojoj se privreda finansira gotovo isključivo zaduživanjem kod komercijalnih banaka, koje predstavljaju preko 90 odsto finansijskog sektora kod nas, dok u isto vrijeme ova stopa u zemljama EU ne prelazi 75 procenata.\nBankarski sektor, kako dodaje, gotovo da ne prepoznaje čitav niz preduzeća – startapove, mikro i mala preduzeća – kao potencijalne klijente, jer su te kompanije za banke previše rizične i suviše male.\nPrema njenim riječima, našoj privredi nisu dostupni instrumenti kao što su tržište korporativnih obveznica, preduzetnički (venture) kapital, kreditne unije, crowd-funding i mikrokreditiranje.\nMMSP u Srbiji već čine 99,5 odsto svih naših kompanija, zapošljavaju 65 odsto zaposlenih, ali kreiraju skromnih 32 odsto bruto domaćeg proizvoda, što je znatno manje u odnosu na zemlje regiona, poput Madjarske, Hrvatske i Češke, gdje ova preduzeća stvaraju izmedju 50 i 60 odsto BDP-a, čime znatno doprinose ekonomskoj stabilnosti i bržem razvoju.\nProfesor na Ekonomskom fakultetu Milojko Arsić je naveo da je Srbija ostvarila napredak u uspostavljanju makroekonomske stabilnosti, ali da su za razvoj malih i srednjih preduzeća i dalje neophodne mjere, kao što su vladavina zakona, kompetentna administracija i dobra infrastruktura.\nKako ističe, potrebne su i specifične politike koje imaju za cilj podršku razvoju malih i srednjih preduzeća, a jedna od takvih je usvajanje zakonskog osnova za formiranje nebankarskih finansijskih institucija kako bi se poboljšao pristup malih i srednjih preduzeća izvorima finansiranja.\n“U budućnosti mikro, mala i srednja preduzeća treba da budu pokretači rasta i zaposlenosti”, rekao je Arsić. Tanjug\nTagovi: Dragana Stanojevićekonomijamakroekonomska stabilnostmilojko arsicnebankarske finansijske institucijeprivredaradojka nikolicrazvojSandra Rodićsrbijausaid


Tokom vožnje pacijenta zapalio se sanitet prokupačke bolnice – Čivijaš Radio Šabac\nTokom vožnje pacijenta zapalio se sanitet prokupačke bolnice\nin saobraćajna nesreća, ubistvo, Некатегоризовано\nSanitet prokupačke Opšte bolnice potpuno je izgoreo nakon što je tokom transpotra pacijenta ka niškom Univerzitetsko kliničkom centru iz, za sada neutvrđenog razloga, tokom vožnje došlo do požara. Iz Bolnice naglašavaju da nije bilo povređenih, a nakon što je pacijent bezbedno evakuisan poslat je drugi sanitet koji ga je prevezao do Niša.\nPožar na vozilu se dogodio samo nekoliko kilometara na izlazu iz Prokuplja ka Nišu, kod sela Jugbogdanovac jutros između 2 i 3 sata, pišu Južne vesti.\nSreća u nesreći je, kako kažu u Bolnici, da je na vreme primećen dim i da je vozač odmah zaustavio vozilo, a da je osoblje saniteta bezbedno i na vreme evakuisalo pacijenta.\nOdmah po pozivu, mi smo poslali drugi sanitet i bezbedno prevezli pacijenta do UKC Niš. Požar su ugasili prokupački vatrogasci, ali se vatra vrlo brzo proširila u vozilu pa je sanitet potpuno izgoreo – kažu u Bolnici.\nIstiču da je najvažnije da nije bilo povređenih, a da će nadležne službe uraditi svoj deo posla, te da će se nakon toga znati šta je uzrok požara.\nBONUS VIDEO: Požar progutao hipermarket u Novom Sadu


Politiko: Srbija u EU ne pre 2027. godine - 16.12.2016, Sputnik Srbija\nZlatno doba proširenja Evropske unije je prošlost, a Srbija neće postati članica te unije pre 2027. godine, piše „Politiko“. Taj list ocenjuje da su šanse za... 16.12.2016, Sputnik Srbija\n09:11 16.12.2016 (Osveženo: 09:55 16.12.2016)\nMeđu razlozima „za“ članstvo u EU, evropsko izdanje sajta „Politiko“ navodi da je Srbija najveća zemlja Balkana od svih koji pretenduju da postanu članice, a da bi, ukoliko se drži EU agende, svakako bila faktor stabilnosti u regionu i „dobar sused“. Evropska komisija je već pohvalila napredak Srbije u usklađivanju zakonodavstva sa evropskim standardima.\n„Srbija će možda nastaviti da odbija da prizna nezavisnost Kosova, osim ukoliko joj bude ponuđeno članstvo u EU. To bi mogla da bude pametna taktika Srbije, ali nije u skladu sa duhom normi EU“, ocenjuje „Politiko“.\n12 Decembar 2016, 15:51\nPrema pisanju tog lista, iznenađujući prvi kandidat za članstvo mogla bi da bude Albanija, koja je već članica NATO-a i mahom „oslobođena problema jugoslovenskih ratova devedesetih godina prošlog veka“, a mogla bi da postane članica dve godine pre Srbije, odnosno 2025. godine.\n„Sve druge zemlje Zapadnog Balkana imaju brojne komplikacije. Što se Makedonije tiče, članica EU Grčka odbija čak i da prizna njeno ime. Ukoliko bi EU dozvolila da Crna Gora i Kosovo uđu u odabrano društvo bez Srbije, to bi izazvalo značajnu nestabilnost u regionu. Bosna i Hercegovina je u najgorem položaju od svih, i mogla bi da usporava sve ostale države u slučaju da EU zahteva da zemlje Balkana pristupe Uniji u formi bloka“, piše „Politiko“.\n10 Decembar 2016, 09:10\nList piše i da se ni Crna Gora neće pridružiti EU pre 2027. godine, dok je za BiH navedena ta godina, ali piše i „verovatno mnogo, mnogo kasnije“.\nZa Kosovo su šanse za članstvo 30 odsto, navodi list, ali se kao datum pridruživanja takođe navodi 2027. godina. Kao prednost je navedeno to što je Kosovo već usvojilo evro kao zvaničnu valutu i što se trudi da uskladi rad institucija sa evropskim zakonima, a među manama je to što nezavisnost Kosova ne priznaje pet članica EU, kao i „duboko ukorenjena korupcija i politička polarizacija“.


Vlada najavila ublažavanje mera uvedenih zbog korone • Radio Puls Luxembourg\nHome Luksemburg Vlada najavila ublažavanje mera uvedenih zbog korone\nVlada najavila ublažavanje mera uvedenih zbog korone\nDanas, dve godine nakon početka pandemije, premijer Luksemburga Xavier Bettel najavio je ublažavanje mera u borbu protiv pandemije u Velikom vojvodstvu.\nBarovi i restorani više se neće zatvarati u 23 sata, a noćni klubovi će moći ponovo da se otvore. Sve mere koje se tiču privatnog domena prestaju, 2G+ sistem (dve doze vakcine + jedan negativan test) je takođe prekinut i sada je na snazi CovidCheck 3G uz održavanje mera socijalne zaštite.\nPošto je Omicron manje virulentan, menjaju se i pravila koja se odnose na izolaciju sa mogućnošću okončanja izolacije u slučaju negativnog testa dva uzastopna dana. Karantin je ukinut a ponovo su dozvoljena okupljanja do 2.000 ljudi.\nCovidCheck na poslu će ostati na snazi. Da bi se kompanijama olakšalo održavanje, test centri za zaposlene sa jednom dozom vakcine ostaće otvoreni i nakon 28. februara.\nPrevious articleUskoro novi singl Aide Kočan – “Srce moje brani se”\nNext articleU osnovne škole stižu filteri za vazduh


Pokušaji da se ukine Specijalni sud za ratne zločine krajem decembra bili su ozbiljno zabrinjavajući, navodi Evropska komisija (na fotografiji zgrada Vlade Kosova)\nIzveštaj Evropske komisije o napretku reformi na Zapadnom Balkanu za posljednjih godinu i po dana, predstavljen u utorak, navodi da je vladajuća koalicija na Kosovu imala ograničen uspeh u unapređenju evropskih reformi, dok je politička podeljenost i polarizacija uticala na efektivan rad Skupštine i Vlade. Pokušaji da se ukine Specijalni sud za ratne zločine krajem decembra bili su ozbiljno zabrinjavajući, ključni su nalazi izveštaja.\nPravosudni sistem i borba protiv organizovanog kriminala i dalje su u ranoj fazi, administracija pravosuđa je spora i neefikasna, a pravosuđe je i dalje podložno političkom uticaju. Postignut je određen napredak u borbi protiv korupcije i organizovanog kriminala među ljudima na visokim pozicijama, ali korupcija je i dalje široko rasprostranjena i glavni problem.\nIzveštaj uočava da je ratifikacija demarkacije sa Crnom Gorom bio važan korak. Takođe je načinjen napredak u razvoju funkcionalnog ekonomskog tržišta, poslovno okruženje je poboljšano. Siva ekonomija je, međutim, i dalje prisutna. Mali je napredak u oblasti obrazovanja.\nŠto se dijaloga sa Srbijom tiče, Kosovo mora da poduzme dalje napore u normalizaciji odnosa sa Srbijom.\nŠefica kancelarije EU na Kosovu Natalija Apostolova je na konferenciji za novinare rekla je da ukidanje vizne liberalizacije ove godine zavisi kako od Kosova, tako i od država članica EU.\nOna je takođe naglasila da je Kosovo prekršilo zakon prilikom hapšenja i deportacije šestoro turskih državljana koji su imali boravišnu dozvolu na Kosovu, te dodala da je to navedeno i u Izveštaju o napretku.\nBiH i Kosovo nisu dovoljno napredovale: Tanja Fajon\nPoslanica i izvestiteljka Evropskog parlamenta za vizni režim s Kosovom Tanja Fajon izrazila je žaljenje što Kosovo i BiH nisu napravile dovoljan napredak, dodajući da je napredak potreban u socijalno-ekonomskom aspektu, kao i u oblasti vladavine prava.\nPredsednik Kosova Hašim Tači je nakon objave izveštaja rekao da Kosovo ostaje posvećeno sprovođenju evropskih reformi i Sporazuma o stabilizaciji i pridruživaju sa EU, te dijalogu o normalizaciji odnosa sa Srbijom.\nNaveo je da sve institucije, bez gubljenja vremena, trebaju da dobro razmotre sadržaj i nalaze izveštaja kako bi se radilo na rešavanju pomenutih problema i izazova.\nTači je pozdravio to što je izveštaj bio pozitivan oko ispunjavanja uslova za liberalizaciju viza, te dodao da taj proces EU treba da okonča što pre.\nKosovo ima potrebu da ima jasan evropski put i da se ravnopravno tretira u odnosu na ostale zemlje regije\n"Kosovo ima potrebu da ima jasan evropski put i da se ravnopravno tretira u odnosu na ostale zemlje regije. Bez obzira koliko to može biti komplikovano za EU, u nedostatku jasne perspektive, sve drugo može da donese komplikacije i posledice ne samo za Kosovu, već i ceo region", dodao je on.


Samsung Galaxy S8 i S8+ predstavljeni u Srbiji - Hello! magazin\nGalaxy S8 serija donosi novi način interakcije korisnika sa svojim uređajem\nNa događaju održanom sinoć u novootvorenoj Kafeteriji, partneri i predstavnici medijasu se uverili da uz moćne performanse i besprekoran dizajn, poslednja generacija Galaxy S8 telefona donosi potpuno novi način interakcije korisnika sa uređajem. Zvanična prodaja u Srbiji počeće 28.aprila, a svi zainteresovani korisnici ove pametne telefone već mogu da naruče kod operatera i maloprodajnih partnera.\n-Najnovijim modelima pomeramo granice mobilne industrije i predstavljamo telefone koji svojim hardverom i softverom u potpunosti odgovaraju potrebama savremenih korisnika, rekao je Taehwan Hwang, predsednik kompanijie Samsung za Adriatik regiju.\n-Galaxy S8 telefon dolazi sa dijagonalom ekrana od 5,8 inča, dok S8+, kao veći model ove serije, ima dijagonalu ekrana 6,2 inča. Uz novi personalizovani interfejs Bixby, dodatak DeX, odlične kamere, unapređeni sistem sigurnosti, ali i niz funkcija koje su korisnici već zavoleli na prethodnim modelima, Galaxy S8 i S8+ u potpunosti predstavljaju prekretnicu u razvoju pametnih telefona.\nNa promociji u Srbiji predstavljen je čitav eko sistem proizvoda koji obuhvata kameru Gear 360 sa opcijom snimanja sadržaja u 4K rezoluciji i emitovanja uživo, kao i najnoviji model Samsung Gear VR uređaja sa kontolorem.


Danska ne želi da prihvati izbeglice po sistemu kvota UNHCR ove godine\nBeta 9. septembra 2017. 17:45\nDanska ne želi da prihvati izbeglice ove godine u okviru sistema kvota Ujedinjenih nacija, izjavila je danas danska ministarka za imigraciju i integraciju Inger Stejberg.\nAgencija UNHCR postigla je sporazume s državama, medju kojima je i Danska, da svake godine prihvate odredjen broj izbeglica, a Danska je od 1989. godine primala oko 500 izbeglica svake godine na osnovu tog sistema kvota.\n„Ne verujem da ove godine imamo prostora za izbeglice prema sistemu kvota“, kazala je Stejberg.\nOna je navela da je Danska od 2012. godine primila oko 56.000 tražilaca azila i da se očekuje da mnogi od njih pokušaju da u tu zemlju dovedu rodjake, kao i da prvo treba integrisati one koji su već u Danskoj.\nAntiimigrantska Danska narodna partija koja pruža podršku manjinskoj vladi, podržava predlog novog zakona protiv primanja izbeglica, dok se mala opoziciona Socijalistička narodna partija tome protivi i navodi da se zatvaranjem vrata tim izbeglicama okreću ledja „najslabijim izbeglicama na svetu“.\nDanska je prihvatila oko 20.000 tražilaca azila 2015. godine, što je mali broj u poredjenju sa susednom Švedskom i Nemačkom.\nStejberg je prošle godine rekla da je prijem izbeglica kroz program UNHCR odložen, navodeći da danske opštine treba da imaju „nešto prostora za disanje kako bi bolje brinule o onima koji su već došli“.


Federalno ministarstvo raseljenih osoba i izbjeglica podržalo je izgradnju sportske dvorane u Sapni. Ukupna vrijednost izgradnje sportske dvorane je 1,5 milion KM. Federalno ministarstvo je odobrilo 150.000,00 KM, Vlada TK 150.000,00 KM, a očekuju se sredstva i od drugih donatora i institucija.\nPrilikom svečanog potpisivanja Ugovora o podršci za izgradnju sportske dvorane ministar Edin Ramić je izjavio:\n„Projekat dvorane biće podržan i od drugih institucija i donatora. Ukoliko podrška od drugih i izostane, Federalno ministarstvo za izbjegle i raseljene osobe će i naredne godine pomoći ovaj projekat da bi se što prije priveo kraju, kako bi korisnici imali na raspolaganju moderan centar u kojem će se okupljati zbog kulturnih i sportskih dešavanja“.\nNačelnik općine Sapna, Ismet Omerović, nije krio svoje zadovoljstvo potpisanim ugovorom rekavši: „Veliku zahvalnost dugujemo gospodinu Ramiću koji nam pomaže da što prije završimo našu dvoranu. Procijenjujemo da ćemo do sredine naredne godine završiti sportsku dvoranu i istu pustit u funkciju i na korištenje svim građanima općine Sapna i okolnih mjesta.“\nU naredenom periodu očekuju se ulaganja od 650.000,00 KM čime bi bila upotpunjena finansijska konstrukcija potrebna za završetak izgradnje sportske dvorane u Sapni.


Hrvatska: Državni vrh na nogama zbog hapšenja u BiH\nSaborski zastupnici zatražili od predsednice da sazove sednicu Savea za nacionalnu bezbednost\nSaborski zastupnici u Hrvatskoj zatražili su od predsednice Kolinde Grabar Kitarović da sazove sednicu Savea za nacionalnu bezbednost, nakon hapšenja 10 pripadnika bivše HVO, osumnjičenih za ratni zločin nad Srbima u Orašju, BiH.\nBudući da se hapšenje 10-torice hrvatskih državljana dogodilo dva dana nakon prve zvanične posete premijera Andreja Plenkovića Sarajevu i Mostaru, mediji konstatuju da se on još nije oglasio povodom ovog događaja.\nPauzu u zasedanju Sabora kako bi se raspravljalo o hapšenju HVO-ovaca zatražio je zastupnik Mosta nezavisnih lista Miro Bulj, koji je inače ranije izjavio da se Hrvati u Orašju osećaju sada kao "lovina".\n"Hapšenjem državljana Hrvatske u BiH, koji su branili svoj dom, potvrđuje se da su Hrvatski branitelji bez zaštite, lovina na otvorenom lovištu. Ovo je potpuni poraz krive politike hrvatske diplomatije vođenje od završetka rata i ono najgore - potvrda nefuncionisanja bezbednosnih službi", ponovio je Bulj u Saboru.\n"Državni vrh i hrvatski generali su na nogama", piše zagrebački Jutarnji list, koji prenosi reči generala predsednika Hrvatskog generalskog zbora Pava Miljavca da je već duže vreme upozoravao da Sarajevo priprema veći broj optužnica, po njegovom mišljenju, upitne osnovanosti.\n"Imali smo određene informacije, ali smo se nadali da neće doći do toga. Sad se pojavio dokument da je Sarajevo još 2014. poslalo u Zagreb zahtev za međunarodnu pravnu pomoć u tom slučaju, ali je stvar stavljena pod tepih. Očito da niša nije učinjeno", rekao je Miljavac.\nMiljavac tvrdi da ima informacije o većem broju ljudi na spisku za hapšenje, ali se nada da do toga ipak neće doći.\nSmatra da je osnovni problem što su te optužnice podignute na osnovu dokumenata iz hrvatskih arhiva, koji su slani u Sarajevo bez kontrole.\n"Našim arhivima vršljaju razni agenti i uzimaju dokumente bez selekcije", rekao je Miljavac za Jutarnji, precizirajući da pritom misli na agente iz Sarajeva.\nNa pitanje da li iza tih optužnica stoji Sarajevo ili Banjaluka, on kaže:"Pokreće ih Sarajevo na zahtev Banjaluke".\nMiljavac očekuje nova hapšenja, ali smatra da ne treba dizati paniku jer, kao je rekao, očekuje da će svi koji mogu i imaju uticaj odraditi svoj posao.


U Južnoj Koreji ljudi rade previše, pa će ih država morati "oterati" s posla zanimljivim metodama – svakog petka gasiće im računare kako ljudi dan pre vikenda ne bi ostali na poslu dugo u noć.\nU ovoj zemlji državni činovnici prosečno rade čak 2.739 sati godišnje, što je znatno više u odnosu na prosek u drugim razvijenim zemljama, a radoholičarska kultura u Južnoj Koreji, na kojoj je procvetala i ekonomija, ima i neke negativne posledice, poput konstantnog smanjenja broja novorođene dece i povećanja broja samoubistava.\nS programom gašenja računara petkom vlada Južne Koreje počeće za nekoliko dana kada bi se računari trebali gasiti od 20 sati, u drugoj fazi, koja počinje u aprilu gašenje računara predviđeno je za 19:30, dok će u konačnoj fazi vreme gašenja postaviti na 19 sati.\nDakle, ko od državnih službenika bude u kancelariji u petak u 19 sati, neće moći raditi, jer će se računari svima ugasiti – odnosno, skoro svima, jer uvek postoje neke nepredviđene okolnosti, neki će biti izuzeti.\nAko mislite da su državni službenici u Južnoj Koreji oduševljeni, jer sada znaju da će najkasnije u 19 sati petkom moći otići s posla i uputiti se u noćni provod, bioskop ili provesti vreme sa porodicom, varate se.\nNaime, više od 67 odsto zaposlenih u državnim službama zatražilo je da budu izuzeti od ovog pravila i gašenja računara "već" u 20, odnosno 19 sati petkom.\nJužna Koreja skraćuje " nehumanu " radnu nedelju


Tanjug 12. aprila 2021. 15:57\nBEOGRAD – Zvanični razgovori predstavnika Republike Srbije s misijom Međunarodnog monetarnog fonda počeli su danas i trajaće do 23. aprila, a jedna od tema biće i novi ekonomski program koji bi MMF podržao nefinansijskim, savetodavnim aranžmanom.\nRazgovori su danas počeli plenarnim sastankom, koji je održan u video formatu, a nastavljeni su na temu monetarne politike i finansijskog sistema, saopštila je Narodna banka Srbije.\nNa plenarnom sastanku, delegaciju Republike Srbije predvodila je guverner NBS Jorgovanka Tabaković, koja je i guverner Republike Srbije u MMF-u, a misiju MMF-a predvodio je Jan Kejs Martejn. U razgovorima je učestvovao i ministar finansija Siniša Mali sa saradnicima.\nRazgovori koji su danas počeli, odvijaju se u okviru konsultacija po članu IV Statuta MMF – a i traju do 23. aprila.\nTokom misije biće razmotrena aktuelna fiskalna, monetarna i ukupna makroekonomska kretanja u kontekstu pandemije COVID – 19.\nIstovremeno, ovom prilikom započeće i razgovori o osnovama novog ekonomskog programa koji bi MMF podržao nefinansijskim, savetodavnim aranžmanom.\nS obzirom na snažan napredak koji je Srbija ostvarila u prethodnih osam godina, novi aranžman biće fokusiran na očuvanje postignutog i podršku nastavku sprovođenja strukturnih reformi na putu trasiranog snažnijeg i održivog privrednog rasta.


Od 18. septembra nadzor nad građanima koji se vraćaju u zemlju - NTV Arena Bijeljina\nOd 18. septembra nadzor nad građanima koji se vraćaju u zemlju\nKrizni štab Vlade Srbije za borbu protiv virusa korona odlučio je danas da od petka, 18. septembra bude uveden nadzor nad svim građanima Srbije koji se vraćaju u zemlju.\nČlan Kriznog štaba Darija Kisić Tepavčević pojasnila je da na nije riječ o karantinu ili samoizolaciji, već o nadzoru, kako bi se spriječio rizik prenošenja virusa korona.\n“Nadzor će podrazumevati određenu dinamiku javljanja zdravstvenim službama, sa ciljem kontrole potencijalnog unosa koronavirusa u zemlju”, rekla je Tepavčević i pozvala građane Srbije da se do petka vrate u zemlju.\nO tačnom načinu nadzora građani će biti obavješteni do petka, prenosi RTS.\nTags: koronavirus, krizni stab, region, srbija\nObjavljeni konačni rezultati izbora\nAsfaltiran put u zaseoku Klis


Odbornici u petak o novim uslovima snabdevanja toplotnom energijom, javnom prevozu i rodnoj ravnopravnosti – RADIO TELEVIZIJA BOR\nOdbornici u petak o novim uslovima snabdevanja toplotnom energijom, javnom prevozu i rodnoj ravnopravnosti\n9 meseci ago Dejan Đorđević\nBOR – Među predlozima odluka koje su usvojene na 72. sednici Gradskog veća u Boru najznačajniji se odnose na snabdevanje grejanjem, javni prevoz, rodnu ravnopravnost i socijalno uključivanje Roma.\nPredlogom o dopuni Odluke o snabdevanju toplotnom energijom predviđeno je da će korisnici koje se isključe sa centralnog grejanja u Boru plaćati do 30 odsto cene grejanja. Ovaj sistem godinama se primenjuje u drugim gradovima, kažu u borskoj Toplani, a razlog je grejanje koje korisnici dobijaju od ostalih stanova koji ih okružuju i gubitak u toplotnoj energiji zbog prolaska cevi kroz stanove u zgradama.\n„Maksimalni iznos je 30 odsto, a tačan proračun biće urađen prema elaboratu i projektu, koji će pokazati zašto je i koliko gubitak u pojedinim stanovima, jer vertikale koje prolaze kroz stan oduzimaju određenu količinu toplotne energije. Svi oni koji su se isključili od 2009. godine, a površina takvih objekata je oko 140 hiljada kvadratnih metara, neće plaćati ništa retroaktivno.“ – kaže Milutin Simić, direktor JKP Toplana Bor.\nMeđu usvojenim predlozima su i Projekat javno privatnog partnerstva za javni prevoz i privremeno poveravanje prevoza putnika na gradskim i prigradskim linijama.\n„Mi smo pre nekoliko meseci doneli na skupštini doneli odluku o pokretanju projekta javno privatnog partnerstva za gradski prevoz. Vilo je četiri različitih predloga, a prema poslednjem predviđeno je da se u prvih 18 meseci kupe kompletno novi autobusi koji će prevoziti sugrađane, uredi devet novih solarnih najsavremenijih stajališta na najbitnijim mestima u gradu, u prve četiri godine obezbedi 205 novih stajališta u selima i u gradu i ono što je za nas najbitnije poveća broj linija u gradskom i prigradskom saobraćaju. Očekujemo dozvolu nadležnog ministarstva, zatim i raspisivanje javne nabavke, a ugovor bi mogao da bude sklopljen već polovinom naredne godine.“ – kaže Aleksandar Milikić, gradonačelnik Bora\nČlanovi veća usvojili su i predlog usvajanja Evropske povelje o rodnoj ravnopravnosti i izradi lokalnog akcionog plana za rodnu ravnopravnost za period od 2021. do 2023. godine.\nUsvojen je predlog odluke o Lokalnom planu za socijalno uključivanje Roma i Romkinja do 2023. godine i cenovniku usluga za korišćenje posebnog parkirališta kod gradske pijace, kojim je predviđeno da će satna taksa iznositi 25 dinara, dnevna 80, mesečna 2.000, a godišnja 24 hiljade dinara.\nO ovim predlozima odluka konačnu reč daće odbornici Skupštine grada Bora na narednoj sednici čije se održavanje očekuje 25. decembra.\nTags: aleksandar milikic, Bor, grad bor, gradsko vece, Grejanje, milutin simic, rodna ravnopravnost, skupstina grada\nPrevious Novi kolektivni ugovori za lokalna komunalna preduzeća u Majdanpeku\nNext Majdanpečani bez vode do popodneva


Bugarska glumi "Herkula bez mišića" - Svet - Dnevni list Danas\nPočetna » Svet » Bugarska glumi „Herkula bez mišića“\nBivši šef grčke diplomatije Nikos Kocijas o dogovoru Atine i Skoplja i aktivnostima Sofije\n0Piše: S. D. 13. januara 2021. 19.27\nDakle, „za postizanje dogovora bilo je ključno uspostavljanje poverenja“.\n„Prisustvo posrednika u određenim trenucima kada on dobro poznaje temu je neophodno, ali ne tokom celog trajanja pregovora“, naveo je dodajući da posrednik UN Metju Nimic nije prisustvovao u dve trećine pregovora Grčke i Severne Makedonije.\nSa druge strane, kaže, kada pregovaraju direktno, suprotstavljene strane ističu svoja glavna pitanja i zatim istražuju mogu li ih staviti u „pozitivan paket za obe“ strane.\n„Kada ispred sebe uvek imate posrednika, nemate uslove za poverenje“, kazao je Kocijas za Euractiv.\nOn smatra „da Bugarska nije shvatila da je u Severnoj Makedoniji rođena nova nacija sa svojim jezikom i da je delovanje Sofije destabilizujuće“.\nNedavno bugarsko blokiranje evropskih integracija Severne Makedonije, po mišljenju Kocijasa, rezultat je toga što stav Sofije određuje desničarska partija VMRO, koja je koalicioni partner u vladi Bojka Borisova.\n„Bugarska nije shvatila da je u Severnoj Makedoniji rođena nova nacija, koja ima svoj jezik. Umesto da poštuje i doprinosi miru i prijateljstvu naroda u regionu, Bugarska deluje na destabilizujući način, pretvarajući se da je Herkul bez mišića“, kazao je Kocijas.\nGovoreći o globalnim odnosima, Kocijas je ocenio da je Zapad potcenio uspon Kine i da se centar ravnoteže pomerio sa Atlantika na Pacifik, gde Evropa nema nikakvu ulogu.\n„Verujem da su pandemija i kriza američke demokratije, kao što smo videli prethodnih nekoliko dana, pokazali da smo u periodu koji će, ako se Zapad demokratski ne obnovi, istorija prikazivati kao tranziciju od američke hegemonije ka bar dvojnoj američko-kineskoj hegemoniji, i kineskoj hegemoniji na duže staze“, izjavio je Kocijas, jedan od najiskusnijih evropskih analitičara kada je u pitanju Kina.\n„Nemci imaju 6.500 kompanija u Kini. Ono što velike sile žele jeste da one odlučuju kada će imati dobre ili loše odnose i da ih manje zemlje slede. Znači da nemaju ulogu, da budu sledbenici. Grčka ne sme to da uradi“, kazao je Kocijas.\nKada je reč o unutrašnjim prilikama u Grčkoj, bivši ministar smatra da vlada Kirijakosa Micotakisa koristi „tiranske“ metode da uguši opozicione glasove.\nOcenio je i da se taktika vladajuće Nove demokratije ipak ne može porediti sa onim što radi premijer Mađarske Viktor Orban, jer, kaže, „Orban ima podršku dve trećine parlamenta i većine naroda“ dok aktuelna grčka vlada nije ni blizu toga.\nBugarska, Grčka, Republika Severna MakedonijaAtina


Wizz Air uvodi liniju od Skoplja do Kelna - Aviokarta.net\nVesti » Wizz Air uvodi liniju od Skoplja do Kelna\nNa liniji će saobraćati avion Airbus A320 sa 180 putničkih mesta, dva puta nedeljno: ponedeljkom i petkom. Prvi let je planiran za 4. april, a najniža cena karte će biti od 29,99 evra po pravcu sa svim uračunatim taksama.\nWizz Air u Skoplju ima bazu sa jednim avionom, a od aprila naredne godine tamo će biti stacioniran još jedan avion. Ranije ove godine Wizz je najavio tri nove destinacije iz Skoplja: Brisel – Charleroi, Pariz – Beauvais i Frankfurt – Hahn koje treba da startuju od proleća 2014. Njima se danas pridružuje i Keln.\nMakedonija nema svoju nacionalnu aviokompaniju, a Wizz Air svojom ekspanzijom sve više preuzima upražnjeno mesto. Ova kompanija za šest linija dobija subvencije od makedonske vlade. Trenutno povezuje Skoplje sa: Stokholmom, Geteborgom, Malmeom, Bazelom, Dortmundom, Ajndovenom, Londonom (Luton), Memingenom, Milanom (Bergamo) i Venecijom.


PočetnaVOX IZDANJAVoxLead Up - Početak stvaranja novih lidera\n19. oktobra 2013. godine sa početkom u 17h, u Novom Sadu na fakultetu za pravne i poslovne studije ’Dr Lazar Vrkatić’, održaće se Lead Up, događaj koji se realizuje u okviru projekta „Novi Lideri”, od strane međunarodne studentske organizacije AIESEC, a koji finansira Ministarstvo omladine i sporta Republike Srbije. Sam projekat „Novi Lideri” ima tradiciju dugu osam godina – pokrenut je 2006. godine sa idejom da se jača liderstvo u Srbiji i da se mladi podstaknu na proaktivan način razmišljanja i pokretanje inicijativa kako bi pozitivno uticali na društvo.\nKonferencija će se sastojati iz dva dela, u prvom delu je predviđeno učešće četiri govornika, Branislave Gajić osnivača Infostuda, Aleksandar Radukin iz Home Page firme, koji će sa posetiocima podeliti svoje liderske priče. Drugi deo je rezervisan za panel diskusiju, na kojoj će delegati moći da razmenjuju svoja mišljenja, stavove i ideje sa govornicima.\nPoslednjih trideset minuta konferencije učesnici će moći da se upoznaju sa našom organizacijom i da čuju nešto više o mogućnostima u AIESEC-u, o prijemu novih članova, kao i iskustva naših studenata koji su se upravo vratili sa praksi. U slučaju eventualnih izmena, pratite našu facebook i twitter stranicu AIESEC Novi Sad i sajt http://aiesec.org.rs/novi-sad/.\nПројекат „Нови Лидери“, спроводи\nудружење АИЕСЕЦ, финансира


Nadal preokretom protiv Fonjinija, čeka se Novak\nIzvor: Nezavisne Novine, 18.Maj.2018, 15:47\nRafael Nadal je, poslije preokreta, pobijedio Fabija Fonjinija sa 2:1 i plasirao se u polufinale Mastersa u Rimu, gdje čeka boljeg iz duela Đoković – Nišikori.\nRafa je za 2 sata i 16 minuta savladao italijanskog tenisera, po setovima 4:6, 6:1, 6:2.\nS obzirom na formu Španca, očekivao se još jedan lagan trijumf, i tako je i počelo. Nadal je dobro otvorio meč i poveo sa 4:1, međutim, >> Pročitaj celu vest na sajtu Nezavisne Novine << tada kreće šou Italijana.\nFonjini ubacuje u brzinu i uzima pet vezanih gemova, te koristi prvu set loptu i dobija prvi dio igre sa 6:4.\nPoslije ove male 'eksplozije' Fonje, stvari se ipak vraćaju na svoje. Za 34 minuta igre Rafa prepušta protivniku samo jedan gem, i uvodi meč u treći, odlučujući set.\nU trećem setu nije bilo mnogo razlike u poređenju sa drugim. Nadal opet brzo pravi brejk i povisuje na 4:2, da bi na servis Italijana spasio dvije gem lopte, a onda iskoristio prvu brejk loptu i poveo sa 5:2, poslije čega je sigurnim gemom na servis obezbijedio plasman u polufinale.\nNadal se u polufinalu sastaje sa boljim u meču između Novaka Đokovija i Keija Nišikorija, koji je na programu najranije od 16.00.\nSrpski i španski teniser sastatli su se 50 puta, a Novak vodi sa 26-24, tako da bi im eventualni okršaj u Rimu bio 51. susret u karijeri na ATP nivou. Posljednji duel im je bio u Madridu prošle godine, kada je Rafa prekinuo niz od sedam uzastopnih pobjeda Đokovića i slavio, u polufinalu, sa 6:2, 6:4.\nVečernje novosti: NOVA ODLIČNA PARTIJA ĐOKOVIĆA: Novakovo "ćao" krizi\nN1 televizija: Novak: Kei je dobar, ali ja se osećam odlično\nRTS: Novak posle maratona savladao Nišikorija, sledeći je Nadal\nB92: Nadal preokretom protiv Fonjinija, čeka se Novak za 51. spektakl\n18.Maj.2018: Nezavisne Novine


Čiplić: Manjine dobijaju poseban birački spisak | Autonomija\nČiplić: Manjine dobijaju poseban birački spisak\nMinistarstvo za ljudska i manjinska prava pripremilo je radnu verziju nacrta zakona o nacionalnim savetima, čije bi…\nMinistarstvo za ljudska i manjinska prava pripremilo je radnu verziju nacrta zakona o nacionalnim savetima, čije bi donošenje najzad trebalo da omogući da ova tela počnu da funkcionišu u punom kapacitetu, kako je to i navedeno u Ustavu Srbije. Podsetimo, ustavotvorac je predvideo da nacionalni saveti, zapravo, budu mehanizam putem kojeg će nacionalne manjine brinuti o svojoj samoupravi u oblasti obrazovanja, kulture, informisanja i službene upotrebe jezika i pisma. Međutim, ta ustavna intencija je opstala samo na nivou golog prava, koje će, tek s donošenjem ovog zakona, moći i u praksi da bude realizovano.\nIpak, ključna odredba novog zakona odnosi se na proceduru izbora nacionalnih saveta. Kako je za „Dnevnik” potvrdio ministar za ljudska i manjinska prava Svetozar Čiplić, rešenje tog pitanja postavljeno je asimetrično i dosta fleksibilno.\n– To praktično znači da će postojati mogućnost da se saveti biraju na najdemokratski način, dakle neposredno, uz formiranje posebnih biračkih spiskova, ali i da se biraju posredno, elektorski. Na taj smo način želeli da uvažimo i želje, i kapacitete, i specifičnosti nacionalnih saveta, kao i da uvažimo činjenicu da su neke zajednice velike, da žive na kompaktnom prostoru, a da su neke male ili da su teritorijalno razuđene – objasnio je Čiplić.\nDa bi se neutralisao eventualni voluntaristički pristup vrsti izbora, zakonodavac je predvideo jasan model, prema kojem će one nacionalne zajednice koje ne upišu više od 50 procenata svoje populacije u posebne biračke spiskove, imati elektorske izbore. Time se izbegava da postojeći nacionalni saveti, kojima je već istekao mandat, u ime nacionalne zajednice opredeljuju način izbora, već je to pitanje potpuno objektivizovano.\n– Formiranje posebnog biračkog spiska je prva i najdelikatnija mera nakon donošenja zakona, i to je pretpostavka održavanja i direktnih i elektorskih izbora. Jer, izbori će biti istovremeno održani za sve nacionalne savete – najavio je Čiplić, priznajući da je vođenje posebnih biračkih spiskova izazvalo kod određenih nacionalnih saveta izvesne rezerve i strahove, dok su drugi na tome čak insistirali.\nU svakom slučaju, ministar navodi da će vođenje posebnih biračkih spiskova biti stvar državnih organa Republike Srbije. Po njegovim rečima, predviđeno je da taj posao bude u ingerenciji upravo Ministarstva za ljudska i manjinska prava uz asistenciju naležnih organa u lokalnim samoupravama, koji inače vode i opšte biračke spiskove. Čiplić posebno ističe da, ako neko ne želi da se upiše u taj poseban birački spisak, niko ga na to ne može terati, niti će izgubiti ikakvo pravo, kao i da će, što se tiče zaštite podataka, ona biti kao i kod opšteg biračkog spiska.\n– Kada je u pitanju samo formiranje manjinskog biračkog spiska, otežavajuća okolnost je činjenica da opšti birački spisak nema za ovaj posao upotrebljive podatke jer u njemu nema nacionalnosti birača. Stoga će se koristiti neke druge relevantne državne baze podataka, ali će temelj činiti inicijalni birački spisak, koji će biti formiran nakon donošenja zakona, i to na osnovu javnog poziva da se građani svih nacionalnih zajednica upišu na poseban birački spisak – najavljuje ministar Čiplić.\nInače, u drugoj fazi izrade nacrta zakona o nacionalnim savetima predviđena je svojevrsna javna rasprava koja će se održati među samim nacionalnim savetima. Naime, svim savetima je dostavljena radna verzija teksta i ostavljen im je rok do 28. novembra, do kada bi trebalo pismeno da dostave svoje primedbe. Tog dana bi se onda na istom mestu našli ekspertski tim Ministarstva, koji je radio na nacrtu zakona, i nacionalni saveti, proučile bi se iznete primedbe i utvrdio konačan tekst zakona, koji bio onda bio upućen Vladi Srbije na usvajanje.


Tri dvocifrena pada : Nadlanu.com\nTri dvocifrena pada\nObjavljeno 14. apr 2008. / 00:00:00\nNa Beogradskoj berzi indeksi su ubeležili osetniji rast, nakon osam uzastopnih dana pada, i Belex15 je u petak ojačao 2,38 odsto, na 1.591,23 poena, a opšti Belexline 1,34 odsto, na 2.850,83 poena. Promet iz 628 transakcija vredeo je 199,66 miliona dinara (2,44 miliona evra), od čega je u trgovini obveznicama ostvareno 1,99 miliona (24.300). Dobitnik kontinuirane trgovine je Univerzal banka, sa skokom od 20 procenata, na 28.800 dinara, uz promet od 3,9 miliona dinara.\nOsetno je porasla cena još jedne banke, novosadske Metals, za 8,65 odsto, uz promet od 8,74 miliona dinara. U grupi dobitnika je i "Meser Tehnogas", koji se rastom od 7,7 odsto izdigao s minimuma za godinu dana, na koji je pao dan ranije. Za šest procenata porasle su cene "Vitala" i "Metalca", čime su te akcije kompenzovale samo deo onoga što su izgubile u prethodnom poslovanju. Među gubitnicima su tri akcije imale dvocifreni pad i svima se cena spustila do minimuma za godinu ili više dana. Zrenjaninskom "Radijatoru" cena je pala 18,6 odsto, na 651 dinar, odnosno na dosadašnji minimum za tu hartiju. Užički "Putevi" pojeftinili su 15 odsto, na 4.340 dinara ili minimum za godinu dana, a Čačanskoj banci cena je skliznula gotovo 13 odsto, na 47.050 dinara, takođe najniži nivo za tu akciju za godinu dana. Osetnije su pale i cene dvaju akcija sa A listinga berze − "Tigra" za šest i po odsto, na 1.400 i "Soja proteina" za gotovo tri procenta, na 2.505 dinara.\nNa vrhu liste akcija s najvećim prometom je niška AIK banka, sa 18,24 miliona dinara i procenat i po višom cenom. Kao i dan ranije, u trgovini po metodu preovlađujuće cene najviše se trgovalo akcijama "Minel Elve", za 50,42 miliona dinara, uz cenu od 3.900 dinara, 18 odsto nižu nego ranije.


Mali: Više od milion zaposlenih dobiće tri minimalca\nU utorak, 5. maja, biće isplaćena zarada zdravstvenim radnicima u Srbiji za april, koja će biti uvećana za deset odsto, a minimalni lični dohodak biće isplaćen 7. i 8. maja, mesec i po dana nakon što je Vlada Srbije usvojila ekonomski paket mera za pomoć privredi za očuvanje radnih mesta, izjavio je za Radio Televiziju Srbije (RTS) ministar finansija Siniša Mali.\nNaveo je da je uvećanje zarada zdravstvenim radnicima trajno.\n"Imali smo i pomoć penzionerima, jednokratnu podršku u iznosu od 4.000 dinara koju smo isplatili sa celokupnom aprilskom penzijom", kazao je Mali i dodao da su javne finansije Srbije stabilne i zdrave.\nIstakao je da je Srbija zabeležila rast od pet odsto u prvom kvartalu ove godine i dodao da bi zemlja imala rast od više od 6,2 odsto da nije bilo vanrednog stanja i krize.\nViše od 6.000 ljudi ostalo bez posla u protekla dva meseca\nMinistar finansija je naveo da se u protekla dva meseca 6.047 osoba u Nacionalnoj službi za zapošljavanje prijavilo za novčanu pomoć.\n"Odgovornim i sveobuhvatnim dobrim merama uspeli smo da zadržimo najveći broj radnih mesta, ako ne i sva radna mesta u Srbiji", rekao je Mali.\nSiniša Mali je rekao da je 237.000 poslodavaca za pomoć države u vidu isplate tri minimalne zarade u ukupnom iznosu od 750 evra prijavilo više od 1.100.000 zaposlenih.\n"Država je najveći teret ove krize preuzela na svoja pleća. Zdravi smo, jaki, čvrsti", istakao je Mali i dodao da je ovaj vid pomoći namenjen svim poslodavcima koji zapošljavaju do 100 radnika.\nMali je naveo da je cilj države bio da se zadrži broj radnih mesta koji je bio i pre ove krize, a naročito u privatnom sektoru koji je stao po proglašenju vanrednog stanja. Dodao je da su, prema podacima Privredne komore Srbije, neki poslodavci zapošljavali i nove radnike.\nMinistar finansija je podsetio na projekciju privrednog rasta MMF-a za Srbiju koja iznosi oko -3 odsto, a da je Vlada Srbijeu rebalansu budžeta rast projektovala na -1,8 odsto.\n"Ako ovako nastavimo da se što pre otvaramo, ako krenemo što brže dalje, mi ćemo biti možda na nuli, što znači da ćemo biti najuspešnija ekonomija u Evropi ove godine", istakao je Mali i dodao da Srbija nakon nekoliko godina teških reformi zauzima svoje mesto i postaje prepoznatljiva po visokim stopama rasta, što za građane znači veće plate i penzije.\nPrijava za pomoć punoletnim građanima od 15. maja\nKada je reč o najavljenoj pomoći svim punoletnim građanima Srbije u iznosu od 100 evra, Mali je najavio da prijava počinje od 15. maja i da će trajati do 5. juna.\n"Mi smatramo da je to apsolutno opravdana, prevashodno ekonomska, mera. To ne radi samo Srbija, rade i Sjedinjene Američke Države, radi Japan, Hongkong, Singapur. Najrazvijenije zemlje sveta takođe imaju istu podršku građanima koju hoćemo i mi", rekao je Siniša Mali i dodao da je cilj da se umanje negativne posledice ove krize i da se proširi optimizam među građanima.\nMinistar finansija je naveo da su se poslodavci prijavili i za odlaganje plaćanja poreza i doprinosa u iznosu od 29,5 milijardi dinara (oko 250 miliona evra) i da će poslodavci to plaćati naredne godine u 24 rate.


On je kazao da se trenutno realizuju završni radovi na jednom od značajnijih infrastrukturnih projekata, završetku prve faze gradnje regionalnog vodovoda, spajanjem opštine Herceg Novi na regionalni\nvodovod. Vrijednost investicije iznosi oko dva miliona eura.\n“Nažalost, imali smo dosta problema sa rješavanjem imovinskih odnosa i to pokazuje koliko je realizacija ovakvih projekata zahtjevna. Međutim, zahvaljujući posvećenosti i predanom radu zaposlenih u\nRegionalnom vodovodu, brojni izazovi koji su bili pred njima sa uspjehom su rješavani”, rekao je Lakušić.\nOn je objasnio da je novi menadžment uspješno, u kratkom roku, riješio spor koji je nastao na relaciji Regionalni vodovod – Primorje Tivat – Područna jedinica Uprave za katastar i državnu imovinu\nTivat, u vezi sa naknadom za nepotpunu eksproprijaciju zemljišta u vlasništvu Primorja preko koga, u dužini od 35 metara, prolazi trasa regionalnog vodovoda na dionici PK Podkuk – Jadranska magistrala – Opatovo.\n“Poslije zastoja od godinu, zahvaljujući predanom radu novog menadžmenta na čelu sa izvršnim direktorom Josipom Đuraškovićem, stvoreni su uslovi da se, napokon, uđe u završnu realizaciju projekta\npovezivanja Herceg Novog na regionalni vodovod. Dodatne količine vode iz regionalnog vodovoda omogućiće snadbijevanje i dodatnu sigurnost u snadbijevanju vodom Herceg Novog”, kazao je Lakušić.\n“Posebno je važno istaći da će i hercegnovski dio poluostrva Luštica dobijati 70 litara u sekundi, čime će ovaj projekat dodatno unaprijediti ambijent za realizaciju turističkih projekata i za dalji razvoj turističkog proizvoda i na tom dijelu opštine Herceg Novi”, rekao je Lakušić.


Da li su naftaški giganti stvorili negatore klimatskih promena? • Novi treći put\nDejvid Koč - Gage Skidmore from Peoria\nBlizu 99% naučnika se slaže da ljudi imaju značajan uticaj na promenu klime i taj udeo se već dugo nije menjao. Postavlja se zato osnovano pitanje, zašto se nije delovalo mnogo ranije i da li je moguće da je preostalih 1% naučnika bilo toliko uticajno sve vreme? Praksa govori da je uticaj 1% negatora klimatskih promena zaista bio disproporcionalno veći od njihovog broja, ali ne zbog njihovih revolucionarnih naučnih otrkića. Razlog uspeha ovih 1%, leži u dugotrajnoj podršci drugih 1% ljudi, odnosno dela ove grupacije.\nKlimatski protest u San Francisku – Fotografija Li-An Lim\nTekst je originalno objavljen na portalu Ekologika.rs 20.08.2021.\nTagovi: braća koč, klimatske promene, sjedinjene američke države


Petak, 19.10.2018 13:41\n26.03.2018 13:35 juznevesti.com 1220\n09.03.2018 16:53 Miloš Jovanović 1688\nU prostorijama Rukometnog saveza Srbije održan je žreb za finalne turnira Kupa Srbije u kategoriji muškaraca i žena. Foto: RSS Kup Srbije za žene (finalni turnir u Šapcu - 19. i 20. maj) ŽRK Medicinar - ŽORK Jagodina ŽRK Vrbas - ŽRK Bekament Bukovička Banja Kup Srbije za muškarce (finalni turnir u Novom Sadu (17. i 18. mart) RK...\n08.03.2018 12:56 juznevesti.com 635\nPrvi trofej u takmičarskoj sezoni rukometaši niškog Železničara osvojili su u Vranju, pošto su u finalu Kupa regiona istok pobedili Vranje sa 33:29 i tako se plasirali na završni turnir Kupa Srbije u Novom Sadu. Lider Superlige opravdao je ulogu favorita u finalu regionalnog Kupa protiv Vranja, jesenjeg prvaka Super B lige istok - zapad, a trenutno...\n05.03.2018 17:50 juznevesti.com 891\nTrijumfom nad Crvenom zvezdom rezultatom 33:29 pred oko 1.500 gledalaca u hali "Čair", u utakmici punoj preokreta, rukometaši niškog Železničara i teoretski su obezbedili doigravanje za titulu i borbu za SEHA ligu i evropska takmičenja. Lider Superlige nastavio je sa pobedama, a četiri kola pre kraja preliminarnog dela Superlige osigurao je mesto u...\n28.02.2018 17:27 juznevesti.com 796\nNakon više od četiri godine Rukometni klub Železničar dobio je novo rukovodstvo, a za predsednika Upravnog odbora na Skupštini je izabran javni funkcioner Igor Vučić, v.d. direktora JKP Naissus koji po Zakonu o sportu ne može da bude na toj funkciji. On kaže da je obavestio Agenciju za borbu protiv korupcije i čeka njen odgovor. Novi predsednik "Želje" Igor...\n26.02.2018 09:00 juznevesti.com 532\nPrvi prvenstveni trijumf u 2018. godini rukometaši Železničara, lideri na tabeli Superlige, ubedljivo su zabeležili na svom terenu protiv Rudara iz Kostolca rezultatom 37:22 (18:7). Sa 9 golova Vladimir Jevtić bio je najefikasniji; foto: Vanja Keser Nakon poraza od Metaloplastike i Partizana niški rukometaši ubedljivo su savladali Rudar,...\n18.02.2018 21:55 Miloš Jovanović 1626\n11.02.2018 11:27 juznevesti.com 665\nVerovatno najlošiju partiju ove sezone odigrali su rukometaši Železničara protiv Metaloplastike u hali "Čair". U prvoj utakmici prolećnog dela Superlige ekipa iz Šapca je napravila iznenađenje i u svim segmentima nadigrala nišku ekipu, pa je slavila sa 24:22 (9:10). Foto: Vanja Keser Ipak, tokom prvih 15 minuta nije delovalo...\n10.02.2018 11:40 Administrator 624\nU predvečerje drugog dela sezone, Rukometni klub Železničar dobio je kapitalno pojačanje. Baš onakvo kakvo je želeo trener Joška Petković, na gorućoj poziciji desnog beka. Igrač reprezentativnog pedigrea, sa bogatim internacionalnim iskustvom Aleksandar Stanojević novi je član lidera Superlige. Sportski direktor „Želje“ Ivan Šmigić, koji je sa...\n06.02.2018 19:11 Miloš Jovanović 1286


U pet saobraćajnih nezgoda isto toliko povređenih osoba | (Vesti - 19. 06. 2017) Subotica.com\nU pet saobraćajnih nezgoda isto toliko povređenih osoba\n19.06.2017. u 00:00h\nU periodu od 12. do 18. juna 2017. godine na području Policijske uprave u Subotici dogodilo se sedam saobraćajnih nezgoda. U pet saobraćajnih nezgoda pet osoba je lakše povređeno, dok je u dve saobraćajne nezgode pričinjena samo materijalna šteta.\nU navedenom periodu, policija je podnela 53 zahteva za pokretanje prekršajnog postupka, izdato je 236 prekršajnih naloga i iz saobraćaja je isključeno 10 vozača, od kojih je za dva vozača određena mera zadržavanja zbog teške ili potpune alkoholisanosti.\nU toku protekle nedelje, pripadnici Odeljenja za vanredne situacije u Subotici imali su 30 intervencija.\nkontrola saobraćaja Subotica saobraćaj saobraćajni prekršaji kontrola saobraćaja bezbednost u saobraćaju bezbednost saobraćaja saobraćajna nezgoda nadzor saobraćaja kontrola učesnika u saobraćaju kršenje saobraćajnih propisa


Srbija - zemlja optimizma | Edukacija\nSrbija – zemlja optimizma\nKako podela na muške i ženske poslove utiče na rodne uloge? 07/03\nRezultati istraživanja Ipsos strateškog marketinga pokazali su da u Srbiji 40% ispitanih stanovnika očekuje poboljšanje u aspektu ekonomske situacije, dok je u Hrvatskoj taj procenat samo 11%, u Crnoj Gori 26%, a u Makedoniji iznosi 37%.\nIstraživanje je takođe otkrilo da 33 procenta ispitanih stanovnika u Srbiji očekuje da će im se finansijska situacija poboljšati.\nIpak, ironično, iako su u regionu najveći optimisti, Srbi su i prilično pesimistični imajući u vidu da je 41 odsto ispitanika reklo da, ne samo da ne očekuje poboljšanje ekonomske situacije u Srbiji, već očekuje pogoršanje po tom pitanju.\nZanimljiva je i činjenica da su se posledice krize u zemljama zapadne Evrope odrazile na svako treće domaćinstvo, u zemljama u tranziciji na svako drugo, a u Srbiji je tri četvrtine domaćinstava ili pretrpelo gubitak posla ili smanjene prihode.\nIstraživanje je rađeno u septembru putem telefona, za potrebe Evropske komisije, a broj ispitanika iznosio je 1000 u svakoj državi regiona.\nTAGS: Balkanoptimizam u regionuoptimizam u SrbijipesimizamSrbija najoptimističnija u regionu


sda bih | CazinNET\nfuad kasumović, sda bih, bosna i hercegovina\nalija izetbegović, sda bih, inicijativa\nVijećnik Stranke demokratske akcije (SDA) u Općinskom vijeću Općine Centar Mustafa Mulić pokrenuo je inicijativu da se park Betanija preimenuje u park Alije Izetbegovića.\nMulić je tražio da Komisija za javna priznanja i obilježavanja historijskih događaja i ličnosti te Komisija za boračka pitanja provedu proceduru o imenovanju parka Betanija-Jezero u park Alije Izetbegovića.\nbakir izetbegović, sda bih, bošnjaci\nSDA: Tražimo da se ispita zakonitost sticanja enormne imovine Fahrudina Radončića i njegove “bivše” supruge\nsda bih, saopštenje za javnost, fahrudin radončić\nS gnušanjem odbacujemo sve laži i konstrukcije koje u zlonamjernoj kampanji protiv SDA plasira Fahrudin Radončić putem svog glasila Dnevnog avaza, saopćili su danas iz Stranke demokratske akcije.\nU saopćenju ističu da sa poslovanjem i dodjelom ugovora na tenderima javnih preduzeća predsjednik Izetbegović i SDA nemaju ništa, osim stalnog zahtjeva da posluju transparentno i zakonito.\nSDA: Umjesto isprazne retorike trebamo se okrenuti otvaranju radnih mjesta\nsda bih, saopćenje za javnost, bakir izetbegović\nSDA pozdravlja pristupanje BiH Transportnoj zajednici zemalja zapadnog Balkana, finaliziranje ugovora u vezi s izgradnjom Bloka 7 u Tuzli, kao i odluke o usmjeravanju klirinškog duga i dobiti javnih preduzeća za izgradnju brzih cesta.\nsda bih, bosna i hercegovina, nedim civić\nPoslanik Koalicije Domovina u NSRS Nedim Čivić rekao je danas u Banjoj Luci da posljednje odluke Predsjedništva SDA za njega više nisu obavezujuće i da ih više neće provoditi u NSRS.\nOn je rekao da je napustio SDA te da je sa svojim kolegama brutalno protjeran iz stranke.\nPogledajte govor Bakira Izetbegovića o mudžahidima kojim je ušutkao makedonskog novinara (VIDEO)\nbakir izetbegović, član predsjedništva bih, sda bih\nUčešće stranih islamskih dobrovoljaca u odbrani Bosne i Hercegovine od srpsko-hrvatske agresije stalno se predstavlja kao neoprostivi grijeh Bošnjaka, nešto što se veoma često koristi da se ucijeni naš narod i naša zemlja.\nPogledajte kako je Bakir Izetbegović ušutkao makedonskog novinara kada ga je upitao o učešću mudžahida u ratu u BiH.


Može li poseta Voltersa da istera na čistinu ponašanje Kfora na severu - Sputnjik Srbija\n12:19 05 Decembar 2020\n16:49 17.07.2019 (osveženo 16:48 28.08.2019) Preuzmite kraći link\nGeneral u penziji Branko Krga, bivši načelnik Generalštaba Vojske Jugoslavije, kaže za Sputnjik da Srbija od posete Voltersa ne treba da očekuje „ništa naročito“, napominjući:\n„Jedino ako se oni (NATO) budu dodatno obavezali da će primiriti kojekakve ekscese koji se događaju u našoj južnoj pokrajini, to bi za Srbiju bilo povoljno“, ističe Krga.\nPolitički analitičar Dragomir Anđelković takođe veruje da posetu Voltersa treba posmatrati u kontekstu „rutinskih aktivnosti“ i uspostavljanja kontakata. On dodaje da je takvih poseta bilo i ranije i da je dolazak generala Voltersa „redovna aktivnost koja ne mora ništa da znači“.\nGeneral Volters se sastao sa predsednikom Srbije Aleksandrom Vučićem, ministrom odbrane Aleksandrom Vulinom i načelnikom Generalštaba Vojske Srbije generalom Milanom Mojsilovićem.\nKomunikacija sa Kforom\nPredsednik Vučić je istakao tokom sastanka sa Voltersom da su međunarodne mirovne snage na Kosovu i Metohiji pod vođstvom NATO-a garant bezbednosti srpskog naroda na KiM, zbog čega je zatražio da načelnik Generalštaba Vojske Srbije u svakom trenutku može da stupi u kontakt sa komandantom Kfora.\nGeneral Volters je prihvatio da u svakom trenutku, bez odlaganja, postoji mogućnost međusobne komunikacije, jer je to važno za očuvanje stabilnosti u regionu kao jednog od stubova globalne stabilnosti.\nTod Volters i Aleksandar Vučić\nOn je potvrdio da će Kfor i dalje odgovorno ispunjavati svoje obaveze na Kosovu i Metohiji i pohvalio predsednika Vučića za odgovorne, mudre i hladnokrvne reakcije u kriznim situacijama na KiM. General Volters je podržao napore koje Srbija ulaže u očuvanje stabilnosti i širenje saradnje u regionu.\nKada je reč o Vučićevom zahtevu za uspostavljanje direktne komunikacije sa komandom Kfora, Anđelković ističe da je reč o „racionalnom i pragmatičnom zahtevu Srbije da bi se stvari isterale na čistinu“.\n„Kada su albanske paravojne formacije poslednji put krenule na sever Kosova i kad je Vojska Srbije zatražila odgovore od NATO-a, zašto je to dopušteno? Nije funkcionisala komunikacija između Generalštaba u Beogradu i komande Kfora. Navodno, došlo je do prekida u komunikaciji, a posle toga je portparol Kfora davao čudne izjave“, podseća Anđelković.\nDa se tako nešto ponovo ne bi desilo i da ne bi bilo „skrivanja i bežanja od odgovornosti“, važno je da se uspostavi direktna veza između Beograda i Kfora uz garancije NATO centrale da će ona funkcionisati, dodaje naš sagovornik.\n„Zato se Vučić i obratio komandantu NATO-a takvim zahtevom“, dodaje Anđelković.\nHoće li biti pritisaka?\nNaš sagovornik ne veruje da će u prvoj misiji generala Voltersa biti pritisaka na srpsko rukovodstvo da se priključi NATO paktu.\n„Ne verujem da u prvoj misiji komandant NATO-a dolazi sa takvim pristupom, a pogotovo ne verujem da to radi sam po sebi komandant NATO-a. To rade NATO strukture druge vrste, a ne sam komandant“, obrazlaže Anđelković.\nKarabinjeri u Kosovskoj Mitrovici na dan parastosa žrtvama martovskog pogroma\nI general Krga ne veruje da je poseta generala Voltersa u funkciji „pritiska“ na državno rukovodstvo ne bi li se i Srbija približila NATO paktu.\n„Srbija je jasno stavila do znanja da je vojno neutralna i da takav status želi da sačuva i mislim da svaki pritisak u tom smislu na Srbiju ne bi bio korektan i da oni to neće ni činiti“, zaključio je Krga.\nVrhovni komandant NATO snaga u Evropi i komandant američkih vojnih snaga u Evropi Tod Volters u izjavi za Tanjug, po dolasku u Beograd, poručio je da „Srbija svojim radom i posvećenošću podstiče mir i stabilnost na Zapadnom Balkanu“.\n„Drago mi je što sam ovde i što se sastajem sa mojim srpskim kolegama. Večeras sam imao čast da me ugosti general Mojsilović sa svojim timom. Zahvalan sam što mogu iz prve ruke da iskusim srpsko gostoprimstvo. Pričali smo o mnogim temama i drago mi je što mogu da kažem da Srbija svojim radom i posvećenošću podstiče mir i stabilnost na Zapadnom Balkanu“, kazao je general Volters.\nGeneral Tod Volters je stupio na funkciju 19. vrhovnog komandanta Savezničkih snaga u Evropi NATO-a 3. maja 2019. Ovo je njegova prva poseta regionu, kojom se još jednom ističe da su stabilnost i sigurnost Zapadnog Balkana od ključne važnosti za NATO.\nVojska Srbije, Aleksandar Vučić, Kfor, NATO


ZAPOŠLJAVANJE SAMO ONIH KOJI NISU MUSLIMANI - PV Informer ZAPOŠLJAVANJE SAMO ONIH KOJI NISU MUSLIMANI - PV Informer\nZAPOŠLJAVANJE SAMO ONIH KOJI NISU MUSLIMANI\n1 sedmica pre 2191 pregleda Izvor: PV Informer\nKao NVO koja se bavi očuvanjem bošnjačke nacionalne kulturne baštine i afirmacijom produhovljavanja kroz islamska načela, jako smo zabrinuti za naš budući rad, iz razloga što se neki politički faktori maksimalno trude da u ovom gradu više ne bude onih kojima će se ta islamska duhovnost i bošnjačka kultura uopće plasirati.\nOsnov egzistencije jednog čovjeka na nekom prostoru je ekonomska i bezbjednosna sigurnost njega i njegove porodice. Bezbjednosna sigurnost muslimana se neprestano narušava kada god je neka politička turbulencija, a u posledjih par godina su jako česte.\nNajbolji primjer kreiranja ekonomske nestabilnosti među muslimanima su zapošljavanja isključivo nemuslimana u onim firmama u kojima su za direktore postavljeni islamofobi. Osim što se muslimanima u, na primjer, Rudniku uglja, jasno dalo do znanja da nemaju potrebe ni pokušavati da se zaposle u toj firmi i što se i onima koji imaju ugovor o radu na određeno vrijeme samo čeka kada će da istekne kako bi ostavili prazno radno mjesto, u toj firmi se, kako saznajemo od zabrinutih radnika koji su na čekanju za otkaz, SVAKODNEVNO, MIMO PRAVILA I KONKURSA, ZAPOŠLJAVAJU NEMUSLIMANI, a prednost imaju oni koji forsiraju anti-muslimanske fašističke ideologije!\nNadamo se da će Inspekcija rada i Tužilaštvo provjeriti ove navode, utvrditi ko je i na kom osnovu, a pogotovu po čijem nalogu, sklopio radni odnos u Rudniku uglja, kao i u ostalim firmama u Pljevljima, jer osim što bi to bilo kršenje zakona o radu, to bi bila povreda Ustava CG.\nPredsjednik NVO „Husein paša – Pljevlja“


Davide Brivio i zvanično prešao u Alpine – Pole Position\nHome / Vesti / Davide Brivio i zvanično prešao u Alpine\nUpdated: 17, January 2021\nOvaj Italijan dolazi u francusku kompaniju iz iz MotoGP tima Suzuki.\nKako je još ranije objavljeno da je Cyril Abiteboul napustio Renault, odnosno Alpine, sada je i potvrđena informacija da će u tim doći Davide Brivio, koji je prošle sezone bio šampion sa Suzukijem u MotoGP šampionatu.\nItalijan je ranije bio tim menadžer Yamahe od 2001. godine, sa kojima je kasnije osvojio pet vozačkih i konstruktorskih titula. Od 2013. prešao je u Suzuki sa kojima je postavio dosta jake timske osnove što je dovelo do titule u prošloj sezoni. To svakako nije promaklo za oku sada Alpinu, koji ga je usposlio na mestu trkačkog direktora. Pored njega i Laurent Rossi je potvrđen da će ići na funkciju direktora tima.


RTS\t23.11.2008 19:22\nSednica Saveta bezbednosti UN na kojoj bi generalni sekretar Ban Ki Mun trebalo da predstavi izveštaj o preoblikovanju međunarodne civilne misije na Kosovu i Metohiji biće održana u sredu, saznaje RTS u diplomatskim krugovima. Moguća ostavka vlade u Prištini, ako SB prihvati plan u šest tačaka, najavljuju pojedini kosovski ministri.\nDugo očekivani izveštaj Ban Ki Muna o rekonfiguraciji UNMIK-a biće pred članicima Saveta bezbednosti u sredu, 26. novembra.\nPodsećamo, visoki predstavnik Evropske unije Havijer Solana je, posle razgovora sa Ban Ki Munom u petak, izjavio da očekuje da izveštaj generalnog sekretara UN bude objavljen već početkom sledeće nedelje i da će Misija Evropske unije biti spremna za raspoređivanje početkom decembra.\nDetalji Banovog izveštaja i dalje su tajna, ali su srpski zvaničnici više puta ponovili da je sa UN postignut dogovor oko tzv. "plana u šest tačaka".\nNajvažniji detalj, sa stanovišta zvaničnog Beograda, jeste stavka da će buduća civilna misija na Kosovu biti "statusno neutralna".\nMediji su, prethodnih dana, prenosili delove izveštaja generalnog sekretara , u kojem se između ostalog navodi da će UN garantovati za kosovske Srbe.\n"Srbi će na Kosovu dobiti još jače garancije od onih koje je predviđao Ahtisarijev plan, posebno u oblasti policije, sudstva, carine i zaštite Srpske pravoslavne crkve", navodi se u jednom od tekstova, posvećenom izveštaju Ban Ki Muna.\nU izveštaju se otvaraju vrata za ulazak Euleksa na Kosovo, ali se isto tako obezbeđuje da Srbi na Kosovu ostanu pod direktnom kontrolom UN, a predviđa se da deo novca koji se dobije od carina na dva carinska prelaza na severu Kosova, ide direktno opštinama sa srpskom većinom.\nKosovski Albanci su plan odbacili, nudeći sopstveni dokument u četiri tačke, kojim se obavezuju na saradnju sa SAD, EU i NATO, ali ne i sa Ujedinjenim nacijama, čiji odlazak vlasti u Prištini očekuju još od jednostranog proglašenja nezavisnosti sredinom februara.\nMoguća ostavka vlade u Prištini?\nPotpredsednik Demokratske partije Kosova i ministar transporta i telekomunikacija Fatmir Ljimaj čak smatra da "vlada treba da proceni smisao ostajanja na vlasti ako se prihvati plan od šest tačaka Ban Ki Muna".\nLjimaj je, gostujući u programu Kohavizion televizije, rekao da bi prihvatanje šest tačaka značilo kršenje ustava. "Vlada koja gazi svoj suverenitet nije vlada koja predstavlja narod Kosova", rekao je Ljimaj.\nLider Pokreta Samoopredeljenje Aljbin Kurti, međutim, smatra da ostavka vlade nije rešenje za situaciju u kojoj je Kosovo.\nKurti je pozvao kosovske institucije da u slučaju nametanja plana svakog dana na terenu ometaju ostvarivanje šest tačaka. To, kako kaže, treba da radi policija Kosova. Kurti je najavio da se Samoopredeljenje i druge nevladine organizacije pripremaju za seriju demonstracija koje bi se, pored Prištine, organizovale i u drugim mestima na Kosovu.\nUkoliko Banov prvobitni izveštaj bude izmenjen, najverovatnije neće biti usvojeno predsedničko saopštenje Saveta bezbednosti, kojim bi najmoćnije telo svetske organizacije "aminovalo" raspoređivanje Euleksa, jer je Rusija već ranije najavila da će sprečiti bilo koji potez sa kojim se prethodno ne slože srpske vlasti.


McGuffie: Konferencija u Beču od ključnog značaja za regiju i BiH – Magazin Plus\nHome/McGuffie: Konferencija u Beču od ključnog značaja za regiju i BiH\nSARAJEVO, 12. marta (FENA) - Delegacija Evropske unije/Ured specijalnog predstavnika EU u BiH je razoèarana neusvajanjem Prijedloga zakona za spreèavanje pranja novca i finansiranje terorizma, izjavio je za Fenu glasnogovornik Delegacije EU Andy McGuffie nakon to su juèer po drugi put ovaj zakon u Zajednièkoj komisiji za odbranu i sigurnost blokirali predstavnici Republike Srpske.\nJedno od ključnih pitanja konferencije u Beču biće razvoj i međusobno povezivanje prometne i energetske infrastrukture, kazao je Feni portparol Delegacije EU u BiH Andy McGuffie.\nEvropska unija proteklih godina sve više pažnje posvećuje povezivanju građana i poslovnih subjekata širom EU u svrhu promocije održivog ekonomskog rasta, te je proširila napore da bi uključila i zemlje zapadnog Balkana, osiguravajući jednu milijardu eura tokom sljedećih pet godina za razvoj i međusobno povezivanje prometne i energetske infrastrukture, kazao je Feni portparol Delegacije EU u BiH Andy McGuffie.\nTo je, istakao je, jedno od ključnih pitanja konferencije u Beču koja će biti održana 27. augusta, ali i ključno pitanje za regiju, naročito za BiH.\n“Već ove godine, više od 100 miliona eura dostupno je u vidu sufinansiranja iz pretpristupnih sredstava (IPA II) za sve zemlje. Ova finansijska pomoć, zajedno s ponudom daljnjeg kreditiranja i investiranja, bit će dostupna za nadogradnju ili izgradnju dijelova osnovne mreže, kao što je šest zemalja zapadnog Balkana dogovorilo”, rekao je McGuffie.\nNaglasio je da su hitni projektni prioriteti u 2015. godini za BiH usmjereni na izgradnju prekograničnih mostova u Svilaju i Gradišci, uključujući granične prijelaze i prilazne ceste.\n“Izrazili smo snažnu predanost “Berlinskom procesu” i ostajemo fokusirani na to da se na samitu u Beču postignu konkretni rezultati na osnovu specifičnih investicionih projekata. Svjesni smo da je poboljšanje povezanosti u regionu, kao i s EU, ključni faktor za rast i zapošljavanje na zapadnom Balkanu”, ističe McGuffie.\nKako je rekao, unapređenje regionalne saradnje i ekonomske stabilnosti jedan je od njihovih zajedničkih alata za usklađivanje s evropskim standardima i ispunjavanje kriterija za pristupanje EU, dodajući da bi proces trebao dati jasnu korist građanima i prije izvjesnog pristupanja EU.


Vlada Srbije usvojila Uredbu - Više od pola milijarde dinara za energetsku efikasnost - GRENEF\nVlada Srbije usvojila Uredbu – Više od pola milijarde dinara za energetsku efikasnost\nVlada Srbije je usvojila Uredbu kojom se potvrđuje Program finansiranja aktivnosti i mera unapređenja efikasnog korišćenja energije u ovoj godini. Za te namene izdvojeno je pola milijarde dinara. Investicije su veoma važne, jer naša zemlja i dalje troši četiri – pet puta više energije od proseka Evropske unije.\nEnergetska zajednica u svom izveštaju za prošlu godinu navodi da je Srbija upravo u oblasti energetske efikasnosti najviše napredovala. Sa druge strane, u Srbiji i dalje ima 300.000 kuća bez izolacije.\nMinistar rudarstva i energetike Aleksandar Antić ističe da njegovo ministarstvo, kao i Vlada Srbije, energetsku efikasnost stavljaju na vrh prioriteta. „Mi smo čak definisali energetsku efikasnost kao novi izvor energije, jer duboko verujemo da uštedama u potrošnji energije možemo da obezbedimo nedostajuće ili buduće potrebe energije za Srbiju„, kaže Antić.\nOn je naveo da je izdvojenih pola milijarde dinara deo Budžetskog fonda i da će biti iskorišćene, pre svega, za finansiranje projekata u lokalnim samoupravama. „Iz iskustva znam da su to u najvećem delu škole, vrtići i domovi zdravlja. Mi smo imali velik broj projekata i formata u kojima smo radili na energetskoj efikasnosti. Taj Budžetski fond nije jedini. Moram da istaknem i projekat rehabilitacije daljinskih sistema grejanja„, kazao je Antić.\nOn je istakao da je u proteklih nekoliko godina investirano u 22 toplane širom Srbije, u šta je uloženo 130 miliona evra. „Ovih 500 miliona dinara idu preko Budžetskog fonda na osnovu konkursa na koje nam se javljaju lokalne samouprave, pre svega za javne objekte“, objasnio je Antić.\nRadi se na formiranju Fonda za energetsku efikasnost\nKada se radi o pomoći građanima, ministar Antić kaže da je prioritet dati stručnu, ali i finansijsku podršku, kako bismo u tom segmentu napravili sledeći iskorak. „Mi smo u proteklom periodu ostvarili sve planirane ciljeve, ali taj segment – da uđemo u podršku građanima kada su stanovi u pitanju, to je najveći izazov„, naglašava Antić.\nNaknada za energetsko unapređenje je uvedena, a ministar Antić je kazao da se uz tehničku podršku Evropske komisije i drugih partnera, radi na formiranju Fonda za energetsku efikasnost. „Uloga tog Fonda će pre svega biti sufinansiranje i podrška građanima za projekte energetske efikasnosti – izolacija, stolarija, termo-tehnički segmenti zgrada, ali i nabavka energetski efikasnih uređaja za domaćinstva„, naglasio je ministar Antić.\nOn je izrazio očekivanje da će Fond u svim svojim segmentima biti uspostavljen u toku 2020. godine i da će već 2021. biti finansirani prvi projekti.\n5 razloga zašto su zeleni zidovi odličan izbor za vaš dom\nImplementirajte Zeleni koncept u svoje objekte\nSrbiji hronično nedostaju građevinski radnici\nSrbiji hronično nedostaju građevinski radnici – dok naši moleri, fasaderi, …\nSaudijska Arabija je najveći svetski izvoznik nafte, ali pad cena …\nMIKROCEMENT – materijal koji je doživeo preporod\nMikrocement, kao materijal nastao je davno, naravno za potrebe industrije. …


Portugalac Mario Senteno na čelu Evrogrupe - Progovori o pregovorima\nPortugalac Mario Senteno na čelu Evrogrupe\nMinistar finansija Portugalije Mario Senteno izabran je za novog predsednika Evrogrupe, a njegova pobeda nagoveštava otklon od mera štednja koje su obeležile prethodne krizne godine u bloku 19 zemalja koje koriste evro. Senteno je rekao da će raditi na okončanju teškog perioda za Evropu i promovisati politike koje treba da poboljšaju funkcionisanje zone evra.\nSenteno, koji je važio za ubedljivog favorita na glasanju 4. decembra, pobedio je u drugom krugu ministra finansija Luksemburga Pjera Gramenju (Pierre Gramegna), a dužnost će preuzeti 13. januara.\nPredsednik Evrogrupe, koja okuplja ministre finansija 19 zemalja koje koriste evro, Senteno će biti naredne dve i po godine.\nNa tom mestu će naslediti holandskog socijalistu Jeruna Dijselbluma koji je pet godina bio na čelu Evrogrupe.\nSenteno je posle pobede rekao da se nada da će raditi na "okončanju perioda koji je bio veoma težak za Evropu", kao i da će promovisati politike koje treba da poboljšaju funkcionisanje zone evra.\nUz Sentena i Gramenju, kandidati su bili i ministri finansija Slovačke i Letonije, Peter Kazimir i Dana Reizniece-Ozola. Oni su eliminisani u prvom krugu glasanja.\nPredsednik Evrogrupe je uticajna javna ličnost koja je do sada bila blisko povezana s borbom protiv finansijske krize.\nPet Dijselblumovih godina na čelu Evrogrupe obeležila je finansijska kriza, u čijem je fokusu uglavnom bila Grčka, a Sentenov mandat počinje u relativno benignim uslovima. Ekonomija zone evra beleži snažan rast, dok zabrinutost oko Grčke popušta pošto ta zemlja na leto 2018. treba da izađe iz programa međunarodne pomoći.\nPobeda Sentena može da simbolizuje novu eru zone evra, tim pre što on dolazi iz manje bogatog juga Evrope.\nDok vlade zemalja zone još insistiraju da države moraju da vode računa o trošenju, postoji sve veće prihvatanje da su mere štednje u prethodnih nekoliko godina nanele težak udarac običnim ljudima, naročito u zemljama kao što su Portugalija i Grčka.\nLider grupe socialista i demokrata u Evropskom parlamentu Đani Pitela rekao je da je siguran da će pobeda Sentena "biti prekretnica za budući razvoj evrozone i cele Evrope".\n"Konačno prevazilazimo period slepe i glupe štednje koji je iza sebe ostavio siromašnija i više podeljena društva širom Evrope", kazao je Pitela.\nJedno od takvih društava je portugalsko. Portugalija je jedna od četiri zemlje zone evra koje su morale da se oslone na pomoć poverilaca tokom dužničke krize.\nToj zemlji je 2011. godine bila neophodna pomoć od 78 milijardi evra pošto je deficit bužeta eksplodirao, a međunarodni investitori tražili velike bonuse da bi pozajmili novac Portugaliji.\nVlada Portgalije morala je da sprovede seriju smanjenja troškova i niz ekonomskih reformi, pošto je dobila sredstva od partnera iz zone i Međunarodnog monetarnog fonda. Portugalija je izašao iz programa pomoći 2014. godine.\nIako je ta strategija poboljšala stanje portugalskih javnih finansija, mere štednje su izazvale duboku recesiju i oštar rast nezaposlenosti.\nNa talasu protivljenja merama štednje, na vlast je u decembru 2015. godine došla Socijalistička partija, a Senteno je u njenoj vladi postao ministar finansija.


Ministar Zukan Helez posjetio Tuzlanski kanton – SodaLIVE.ba | Lukavački info portal\nS ciljem upoznavanja sa situacijom u nešem kantonu i planiranim aktivnostima Vlade Tuzlanskog kantona i Ministarstva za boračka pitanja TK, ministar za pitanja boraca i invalida odbrambeno-oslobodilačkog rata Zukan Helez posjetio je danas Tuzlanski kanton.\nTema razgovora sa premijerom Tuzlanskog kantona Seadom Čauševićem, i ministrom za boračka pitanja TK Asimom Aljićem bila su prije svega dugovanja prema boračkoj populaciji u cijeloj Federaciji BiH s posebnim akcentom na Tuzlanski kanton. Prema procjenama, kada je u pitanju Tuzlanski kanton, radi se o ukupnom iznosu od oko 10 miliona Konvertibilnih maraka, od čega su oko 4 miliona KM dugovanja Federacije, a oko 6 miliona KM dugovanja Tuzlanskog kantona. Kako se moglo čuti na sastanku u Budžetu Federacije BiH za 2011. godinu planirana su sredstva za izmirenje ovog duga, a u narednom periodu će biti organizirani i sastanci sa predstavnicima službi za zapošljavanje kako bi se što hitnije počelo sa isplatom prvih tranši dugovanja, dok bi se prestala dugovanja isplaćivala sukcesivno u skladu sa prilivima u budžete FBiH i kantona pojedinačno.\nMinistar Zukan je sa premijerom Čauševićem i ministrima u Vladi Tuzlanskog kantona također prisustvovao 17. redovnoj – izvještajnoj sjednici Skupštine Saveza ratnih vojnih invalida TK, kojom prilikom su zaslužnim pojedincima i institucijama koje su dale doprinos radu Saveza uručene zahvalnice i priznanja.


Stop na Jarinju i za slike: Srpskoj slikarki nije dozvoljeno da unese slike na Kosovo - Sputnjik Srbija\n04:44 10 Decembar 2019\n07:09 17.10.2019 (osveženo 09:33 17.10.2019) Preuzmite kraći link\nStojadinovićeva je za portal „Kosovo onlajn“ rekla da je zaprepašćena onim što je doživela danas na prelazu Jarinje.\n„Službenik na prelazu mi je rekao da pokupim svoje stvari i da izađem iz autobusa, da moji radovi ne mogu da pređu granicu, jer im nije dostavljeno zvanično obaveštenje od njihove vlade i da ne mogu da me puste“, rekla je Stojadinovićeva.\nOna je dodala da pored srpskog ima i meksičko državljanstvo, ali kako Meksiko nije priznao Kosovo, to joj nije bilo od pomoći.\nInformaciju o otkazivanju najavljene izložbe slika na svom zvaničnom profilu na Fejsbuku potvrdio je i Fakultet umetnosti Prištinskog univerziteta.\n00:43Uživo: Žestok udar na ruski sport, stižu reakcije\n09/12 22:45Prva tamnoputa mis Univerzuma i ostale lepotice\n09/12 22:36Lideri „Normandijske četvorke“: Sastanak u Parizu bio produktivan /video/\n09/12 22:34Putin zadovoljan razgovorom sa Zelenskim\n09/12 22:29Handke: Nisam očekivao kampanju koja se vodi protiv mene /video/


Ruski naučnici otkrili tajnu tunguske eksplozije u Sibiru - 05.05.2020, Sputnik Srbija\nRuski naučnici otkrili su tajnu tugunske eksplozije u Sibiru koja se dogodila 1908. godine. Nije bilo nikakvog pada meteorita na Zemlju, objasnili su... 05.05.2020, Sputnik Srbija\n20:52 05.05.2020 (Osveženo: 00:57 26.08.2021)\n© RTEksplozija u Sibiru\nNaučnici smatraju da objekt nije mogao da se sastoji od kamena ili leda, jer njihova slaba čvrstoća, za razliku od gvožđa, dovodi do brzog uništavanja takvih tela prilkom kretanja u atmosferi.\n„Takav objekat je mogao da izazove udarni talas koji je u stanju da prouzrokuje pad drveća na teritoriji većoj od 1.500 kilometara, a da pritom ne ostavi na površini Zemlje nikakve tragove“, pojasnili su stručnjaci.\nProlazak takvog asteroida kroz Zemljinu atmosferu mogao je da izazove požare, čiji uzrok je bilo svetlosno zračenje visokog intenziteta koju stvara svemirsko telo.\nTunguski fenomen dogodio se 1908. godine u blizini reke Podkamena Tunguska iznad šumskog područja u udaljenom delu istočnog Sibira. Razlog je bila pojava hipotetičkog nebeskog tela, za koje se pretpostavlja da je bila kometa.\nUlazak objekta u Zemljinu atmosferu izazvao je eksploziju, koja, prema nekim podacima, može da se uporedi sa eksplozijom najmoćnije termonuklearne bombe.